open-index/open-wikipedia-markdown huggingface dataset:
ಎ. ಆರ್. ಮಣಿಕಾಂತ್

**ಮಣಿಕಾಂತ್** ಕನ್ನಡದ ಪತ್ರಕರ್ತರು ಹಾಗೂ ಬರಹಗಾರರು. ಹಾಯ್ ಬೆಂಗಳೂರ್, ಸಂಯುಕ್ತ ಕರ್ನಾಟಕ, ವಿಜಯ ಕರ್ನಾಟಕ, ಕನ್ನಡಪ್ರಭ, ಉದಯವಾಣಿ ಪತ್ರಿಕೆಗಳಲ್ಲಿ ಪತ್ರಕರ್ತರಾಗಿ, ಹಿರಿಯ ಉಪಸಂಪಾದಕರಾಗಿ ಕಾರ್ಯ ನಿರ್ವಹಿಸಿ, ಪ್ರಸ್ತುತ ಉದಯವಾಣಿ ಬೆಂಗಳೂರು ಆವೃತ್ತಿಯ ಪುರವಣಿ ವಿಭಾಗ ಮುಖ್ಯಸ್ಥರಾಗಿ ಕೆಲಸ ಮಾಡುತ್ತಿದ್ದಾರೆ ಅವರ ಪುಸ್ತಕಗಳು 
ಬಹಳ ಜನಪ್ರಿಯವಾಗಿದ್ದು ದಾಖಲೆ ಸಂಖ್ಯೆಯಲ್ಲಿ ಮಾರಾಟ ಹಾಗು ಮರುಮುದ್ರಣ ಕಂಡಿವೆ.

## ವಿದ್ಯಾಭ್ಯಾಸ, ಜೀವನ, ವೃತ್ತಿ
ಮಣಿಕಾಂತ್ ಮೂಲತಃ ಮಂಡ್ಯದವರು. ಮಂಡ್ಯ ಜಿಲ್ಲೆ ನಾಗಮಂಗಲ ತಾಲೂಕಿನ ಆಯತನಹಳ್ಳಿ ಎಂಬ ಊರಿನವರು. ಮಂಡ್ಯದ ಪಿ.ಇ.ಎಸ್. ಎಂಜಿನಿಯರಿಂಗ್ ಕಾಲೇಜಿನಲ್ಲಿ ಆಟೊಮೊಬೈಲ್ ಎಂಜಿನಿಯರಿಂಗ್ ಪದವೀಧರರು. ಅವರು ಪತ್ರಿಕೆಗಳಲ್ಲಿ ತಮ್ಮ ಅಂಕಣಗಳ ಮೂಲಕ ಓದುಗರ ವಲಯದಲ್ಲಿ ಪರಿಚಿತರಾದವರು. ಎಂಟು ವರ್ಷಗಳ ಕಾಲ ‘ವಿಜಯ ಕರ್ನಾಟಕ'ದಲ್ಲಿ ಕೆಲಸ ನಿರ್ವಹಿಸಿ ‘ಈ ಗುಲಾಬಿಯು ನಿನಗಾಗಿ', ‘ಮರೆಯಲಿ ಹ್ಯಾಂಗ', ‘ಉಭಯ ಕುಶಲೋಪರಿ ಸಾಂಪ್ರತ' ಹಾಗೂ ‘ಹಾಡು ಹುಟ್ಟಿದ ಸಮಯ' ಎಂಬ ಜನಪ್ರಿಯ ಅಂಕಣಗಳನ್ನು ಬರೆದಿದ್ದಾರೆ. ಹೆಚ್ಚು ಮಾರಾಟ ದಾಖಲೆಗಳನ್ನು ಕಂಡ ಕೆಲವು ಪುಸ್ತಕಗಳನ್ನು ಬರೆದಿದ್ದಾರೆ. 'ನೀಲಿಮಾ ಪ್ರಕಾಶನ' ಎಂಬುದು ಅವರ ಪುಸ್ತಕ ಪ್ರಕಾಶನ ಸಂಸ್ಥೆ.

## ಕೃತಿಗಳು
ಇವು ನೀಲಿಮಾ ಪ್ರಕಾಶನ'ದಿಂದ ಪ್ರಕಟವಾಗಿವೆ-
* ಈ ಗುಲಾಬಿಯು ನಿನಗಾಗಿ - ೨೦೦೬
* ಅಮ್ಮ ಹೇಳಿದ ಎಂಟು ಸುಳ್ಳುಗಳು - ೨೦೦೯
* ಹಾಡು ಹುಟ್ಟಿದ ಸಮಯ - ೨೦೧೦
* ಅಪ್ಪ ಅಂದ್ರೆ ಆಕಾಶ  - ೨೦೧೨
* ಭಾವ ತೀರ ಯಾನ - ೨೦೧೪
* ಮನಸು ಮಾತಾಡಿತು - ೨೦೧೬

## ಉಲ್ಲೇಖಾರ್ಹ ಸಂಗತಿಗಳು
* ಏಳನೇ ತರಗತಿಯ ಕನ್ನಡ ಪಠ್ಯಕ್ಕೆ ಮತ್ತು ಮಂಗಳೂರು ವಿವಿಯ ಪದವಿ ವಿಭಾಗಕ್ಕೆ ಮಣಿಕಾಂತರ ಪುಸ್ತಕದ ಅಧ್ಯಾಯಗಳನ್ನು ಆಯ್ಕೆ ಮಾಡಿಕೊಳ್ಳಲಾಗಿದೆ.
* 'ಹಾಡು ಹುಟ್ಟಿದ ಸಮಯ' ಅಂಕಣಬರಹ ಕನ್ನಡ ಪತ್ರಿಕೋದ್ಯಮದಲ್ಲಿ ನಡೆದ ಒಂದು ಹೊಸಾ ಪ್ರಯೋಗ. ಅಲ್ಲಿನ ತನಕ ಚಿತ್ರಗೀತೆಯನ್ನು ಪೂರ್ತಿ ಕೊಟ್ಟು, ಅದರ ಸಾಹಿತ್ಯ ಯಾರದ್ದು, ಸಂಗೀತ ನಿರ್ದೇಶನ ಯಾರದ್ದು ಅಂತೆಲ್ಲಾ ವಿವರವಾದ ಪಟ್ಟಿ ಕೊಟ್ಟು, ಹಾಡುಗಳು ಸೃಷ್ಟಿಯಾದ ಸಂದರ್ಭವನ್ನು ವಿವರಿಸಿದ ಅಂಕಣ ಅಥವಾ ಬರಹ ಕನ್ನಡದಲ್ಲಿ ಬಂದಿರಲಿಲ್ಲ.
* 'ಅಮ್ಮ ಹೇಳಿದ ಎಂಟು ಸುಳ್ಳುಗಳು' ಪುಸ್ತಕ ದಾಖಲೆಯ ೧೬೦ ಮುದ್ರಣಗಳನ್ನು ಕಂಡು ಮಾರಾಟ ೧.೬ ಲಕ್ಷ ಪ್ರತಿಗಳ ಗಡಿ ತಲುಪಿದೆ (೨೦೨೦). 
* 'ಅಪ್ಪ ಅಂದ್ರೆ ಆಕಾಶ' ಪುಸ್ತಕ ೯೦೦೦೦, 'ಭಾವತೀರಯಾನ' ಪುಸ್ತಕ ೨೫೦೦೦ ಪ್ರತಿಗಳು ಮಾರಾಟ ಆಗಿವೆ. (೨೦೧೬ರ ಇಸವಿವರೆಗಿನೆ ಮಾಹಿತಿ).

## ಪ್ರಶಸ್ತಿ ಪುರಸ್ಕಾರಗಳು
* 'ಅಮ್ಮ ಹೇಳಿದ ಎಂಟು ಸುಳ್ಳುಗಳು' ಕೃತಿಗೆ ೨೦೦೯ನೇ ಸಾಲಿನ ಕರ್ನಾಟಕ ರಾಜ್ಯ ಸಾಹಿತ್ಯ ಅಕಾಡೆಮಿ ಪ್ರಶಸ್ತಿ, ೨೦೧೦ ನೇ ಸಾಲಿನ ಅಮ್ಮ ಪ್ರಶಸ್ತಿ, ೨೦೧೨ ನೇ ಸಾಲಿನ ಅವ್ವ ಪ್ರಶಸ್ತಿ ದೊರಕಿದೆ.

## ಉಲ್ಲೇಖಗಳು
## ಹೊರಕೊಂಡಿಗಳು
* ಮಣಿಕಾಂತರ ಬ್ಲಾಗ್ - ಒಲವೇ ಮರೆಯದ ಮಮಕಾರ..!
* 'ಕನ್ನಡಪ್ರಭ'ದಲ್ಲಿ 'ಭಾವತೀರಯಾನ' ಅಂಕಣ ಬರಹಗಳು 
* 'ನವಕರ್ನಾಟಕ ಪ್ರಕಾಶನ' ಜಾಲತಾಣದಲ್ಲಿ ಮಣಿಕಾಂತರ ಪುಸ್ತಕಗಳು
* ಒನ್ ಇಂಡಿಯಾ » ಕನ್ನಡ » ಅಂಕಣಗಳು » ಉಭಯ ಕುಶಲೋಪರಿ ಸಾಂಪ್ರತ 
* A R Manikanth - From Overcoming Disabilities To Inspiring Millions, IJ Kavyashree, iuemag

ವರ್ಗ:ಲೇಖಕರು
ವರ್ಗ:ಪತ್ರಕರ್ತರು
ಜಾನ್ ನ್ಯೂಲ್ಯಾಂಡ್ಸ್

thumb|ಜಾನ್ ನ್ಯೂಲ್ಯಾಂಡ್

ಜಾನ್ ನ್ಯೂಲ್ಯಾಂಡ್

ಹುಟ್ಟು:	26 November 1837 Lambeth, Surrey, ಇಂಗ್ಲೆಂಡ್
ಮರಣ:	29 July 1898 (aged 60)

ಲೋಯರ್ ಕ್ಲಾಪ್ಟನ್, ಮಿಡ್ಲ್ ಸೆಕ್ಸ್, ಇಂಗ್ಲೆಂಡ್.

ನಾಗರೀಕತ್ವ: 	ಬ್ರಿಟೀಶ್.

ಕ್ಞೇತ್ರ: 	ವಿಶ್ಲೇಷಣಾತ್ಮಕ ರಸಾಯನ ಶಾಸ್ತ್ರ,

ಖ್ಯಾತಿ:	ಆವರ್ತಕ ಕೋಷ್ಟಕ, ಲಾ ಆಫ್ ಆಕ್ಟೇವ್ಸ್.

ಪ್ರಶಸ್ತಿ: 	ಡ್ಯಾವಿ ಮೆಡಲ್.

ಜಾನ್ ಅಲೆಕ್ಸಾಂಡರ್ ಇವರು ಇಂಗ್ಲೆಂಡ್ ನ ಲೆಂಬೆತ್ ಪ್ರದೇಶದ ವೆಸ್ಟ್ ಸ್ಕ್ವೇರ್ ನಲ್ಲಿ ಕ್ರಿ..ಶ.೧೮೩೭ ನವೆಂಬರ್ ೨೬ ರಂದು ಹುಟ್ಟಿದರು ಹಾಗೂ ೧೮೯೮ ಜುಲ್ಯೆ ೨೯ ರಂದು ಮರಣ ಹೊಂದಿದರು. ಒಟ್ಟು ಅರವತ್ತು ವರುಷ ಜೀವಿಸಿದರು.
ಇವರ ತಂದೆ ಸ್ಕಾಟಿಶ್ ನವರು,ತಾಯಿ ಇಟಲಿಯವರು. ತಂದೆಯ ಮಾರ್ಗದರ್ಶನದಲ್ಲಿ ಮನೆಯಲ್ಲೇ ಅಭ್ಯಸಿಸಿ ನಂತರ **ರಾಯಲ್ ಕಾಲೆಜ್ ಆಫ್ ಕೆಮಿಸ್ಟ್ರಿ** ಯಲ್ಲಿ ರಸಾಯನ ಶಾಸ್ತ್ರವನ್ನು ಅಧ್ಯಯನ ಮಾಡಿದರು.
ಸಾಮಾಜಿಕ ಸೇವೆಯಲ್ಲಿ ಆಸಕ್ತಿ ಬೆಳೆಸಿಕೊಂಡು ಸ್ವಯಂಪ್ರೇರಿತರಾಗಿ ೧೮೬೦ ರಲ್ಲಿ ಗ್ಯಾರಿಬಾಲ್ಡಿ ಯವರ ಜೊತೆ ಸೇರಿ ಇಟಲಿಯ ಏಕೀಕರಣಕ್ಕೆ ಶ್ರಮಿಸಿದರು. ತದನಂತರ ಲಂಡನ್ ಗೆ ಹಿಂತಿರುಗಿ ೧೮೬೪ ರಲ್ಲಿ ರಸಾಯನ ಶಾಸ್ತ್ರದ ವಿಶ್ಲೇಶಕರಾಗಿ ಕೆಲಸವನ್ನು ಆರಂಭಿಸಿದರು. ೧೮೬೮ ರಲ್ಲಿ ಲಂಡನ್ ನ ಜೇಮ್ಸ್  ಡಂಕನ್ ರ ಸಕ್ಕರೆ ಪರಿಶ್ಕರಣ ಘಟಕದಲ್ಲಿ ಮುಖ್ಯ ರಾಸಾಯನಿಕ ತಜ್ಞರಾಗಿ,ವಿಶ್ಲೇಶಕರಾಗಿ ಕಾರ್ಯ ನಿರ್ವಹಿಸಿದರು.ತದನಂತರ ಲಂಡನ್ ಗೆ ಹಿಂತಿರುಗಿ ತಮ್ಮ ಬೆಂಜಮಿನ್ ನೊಂದಿಗೆ ರಾಸಾಯನಿಕ ವಿಶ್ಲೇಶಕರಾಗಿ ಕಾರ್ಯ ನಿರ್ವಹಿಸಿದರು.

Periodic Table(ಆವರ್ತಕ ಕೋಷ್ಟಕ) ದ ಪರಿಕಲ್ಪನೆಯನ್ನು ನೀಡಿದವರಲ್ಲಿ John Newlands ಮೊದಲಿಗರು.ರಾಸಾಯನಿಕ ಮೂಲಧಾತುಗಳನ್ನು ಹಾಗು ಇವುಗಳಿಗೆ ಸಂಬಂಧಿಸಿದ ಪರಮಾಣು ದ್ರವ್ಯರಾಶಿಗಳನ್ನು ಕೋಷ್ಟಕದ ರೂಪದಲ್ಲಿ ಪಟ್ಟಿಮಾಡಿದವರಲ್ಲಿ ಇವರು ಮೊದಲಿಗರು.೧೮೬೫ ರಲ್ಲಿ **ಜೋಹಾನ್ ವುಲ್ಫಗ್ಯಾಂಗ್**(Johan Wolfgang) ರ " ತ್ರಿವಳಿಗಳು"(Triads) ಮತ್ತು ** Jean-Baptiste Dumas** ರ "Families of Similar Eliments" ಲೇಖನಗಳನ್ನು ತಮ್ಮ "Law of Octaves" ನಲ್ಲಿ ಪ್ರಕಡಟಿಸಿದರು. ಜೊತೆಗೆ ಎಲ್ಲ ರಾಸಾಯನಿಕ ಮೂಲಧಾತುಗಳನ್ನು ಕ್ರಮವಾಗಿ ಹೈಡ್ರೋಜನ್ ನಿಂದ ಥೋರಿಯಂ ವರೆಗೆಜೋಡಿಸಿ ಎಂಟು ಗುಂಪುಗಳಾಗಿ ವಿಂಗಡಿಸಿ ಪಟ್ಟಿ ಮಾಡಿದರು.

ಇವರ ಈ ಆಕ್ಟೇವ್ಸ್  ಕೋಷ್ಟಕದಲ್ಲಿ ಅಂದಿನ ದಿನದವರೆಗೆ ಬಳಕೆಯಲ್ಲಿದ್ದ ರಾಸಾಯನಿಕ ಮೂಲಧಾತುಗಳನ್ನು ಆಯಾ ರಾಸಾಯನಿಕ ಮೂಲಧಾತುಗಳ ಪರಮಾಣು ತೂಕವನ್ನು ಆಧರಿಸಿ ಪಟ್ಟಿಮಾಡಿದ್ದಾರೆ ಹಾಗು ಅನುಕ್ರಮವಾಗಿ ಅವುಗಳನ್ನುತೋರಿಸಲು ಅಥವಾ ಸೂಚಿಸಲು ಸಾಂಖೀಕರಿಸಿದ್ದಾರೆ. ಅವಧಿಗಳನ್ನು(periods) ಕೋಷ್ಟಕದಲ್ಲಿ ಇಳಿಮುಖವಾಗಿ ಅವುಗಳ ಸಮೂಹದೊಂದಿಗೆ(Groups)  ಪಟ್ಟಿಮಾಡಿದ್ದಾರೆ. ಈ ಕೋಷ್ಟಕದಲ್ಲಿ ಅಂದಿನವರೆಗೆ ಕಂಡುಹಿಡಿಯದ ರಾಸಾಯನಿಕ ಧಾತುಗಳಅಪೂರ್ಣತೆಯ ಬಗ್ಗೆ ಪ್ರಸ್ತಾಪಿಸಿದ್ದಾರೆ. ಉದಾ: ಜರ್ಮೇನಿಯಂ(Germanium). ಜಾನ್ ನ್ಯೂಲ್ಯಾಂಡ್ ಈ ಜರ್ಮೇನಿಯಂ(Germanium) ಬಗ್ಗೆ ಮುಂದಾಲೋಚಿಸಿ ಹೇಳಿದ್ದರೆಂಬುದು ಇಲ್ಲಿ ಗಮನಾರ್ಹ.

ಇವರ" Law of Octaves" ಬಗ್ಗೆ  ಇವರ ಸಮಕಾಲೀನರು ಅಪಹಾಸ್ಯ ಮಾಡಿದರು, ರಾಸಾಯನಿಕ ಸಂಘ ಸಂಸ್ಥೆಯವರು ಇವರ ಈ ಪ್ರಯತ್ನವನ್ನು ಸ್ವೀಕರಿಸಲಿಲ್ಲ.Dmitri Mendeleev ಮತ್ತು  Lothar Meyer ತಮ್ಮ "discovery' of the periodic table" ಗೆ ೧೮೮೭ ರಲ್ಲಿ  ರಾಯಲ್ ಸೊಸ್ಯೆಟಿ(Royal Society)  ಯಿಂದ ಡೇವಿ ಮೆಡಲ್(Davy Medal) ಪಡೆಯುತ್ತಾರೆ. ಇದೆ ವಿಷಯಕ್ಕೆ ಸಂಬಂಧಿಸಿದಂತೆ ಈ ಮುಂಚೆಯೆ ಕೆಲಸ ಮಾಡಿದ್ದ ಜಾನ್ ನ್ಯೂಲ್ಯಾಂಡ್ ರವರು ಹೋರಾಡಿ ತಾವೂ ರಾಯಲ್ ಸೊಸ್ಯೆಟಿ ಯಿಂದ  Davy Medal ಪಡೆಯುತ್ತಾರೆ.

ಜಾನ್ ನ್ಯೂಲ್ಯಾಂಡ್ ರವರು ತಮ್ಮ ಅರವತ್ತು ವರುಷಗಳ ಅಂತ್ಯದಲ್ಲಿ ಶಸ್ತ್ರ ಚಿಕಿತ್ಸೆಯ ತೊಡಕುಗಳಿಂದಾಗಿ  Lower Clapton  ನ ಅವರ ಮನೆಯಲ್ಲಿ ಮರಣವನ್ನಪ್ಪುತ್ತಾರೆ ಹಾಗು West Norwood Cemetry ನಲ್ಲಿ ಇವರ ದೇಹವನ್ನು ಸಮಾಧಿಮಾಡಲಾಯಿತು. ನಂತರ ಇವರ ಕಾರ್ಯಗಳನ್ನು ಇವರ ತಮ್ಮ ಬೆಂಜಮಿನ್ ಮುಂದುವರೆಸಿದರು.
ಜೀವಿಗಳ ವರ್ಗೀಕರಣ

thumb|Structure bacterienne.svg
**ಜೀವಿಗಳ vargikaran ವರ್ಗೀಕರಣ**     ತಿಳಿದಿರುವಂತೆ ಜೀವಿಗಳನ್ನು ೫ ಮುಖ್ಯ ಸಾಮ್ರಾಜ್ಯಗಳನ್ನಾಗಿ ವಿಂಗಡಿಸಲಾಗಿದೆ. ಕಾರಣ ಅಸಂಖ್ಯಾತ ಜೀವಿಗಳ ಅಧ್ಯಯನಕ್ಕೆ ಕ್ರಮಬದ್ದವಾದ ವಿಂಗಡಣೆ ಇಲ್ಲದಿದ್ದಲ್ಲಿ ಅಧ್ಯಯನ ಮಾಡುವುದು ಕಷ್ಟಸಾಧ್ಯವಾಗುತ್ತದೆ..ಆದ್ದರಿಂದ ಜೀವಿಗಳನ್ನು ೫ ಮುಖ್ಯ ಸಾಮಾಜ್ಯಗಳನ್ನಾಗಿ ವಿಂಗಡಿಸಲಾಗಿದೆ. )ಅವುಗಳು, ಮೊನೆರಾ, ಉದಾ: ಬ್ಯಾಕ್ಟೀರಿಯಾ,  ಪ್ರೋಟಿಷ್ಟ, ಉದಾ: ಡಯಾಟಮ್ ಹಾಗೂ ಪ್ರೋಟೊಜೋವಾಗಳು,  ಮ್ಯಕೋಟಾ ಉದಾ: ಅಣಬೆಗಳು, ರೈಜೋಜೋಮ್, ಯೀಸ್ಟ. ಸಸ್ಯ,ಉದಾ: ಹಸಿರು ಸಸ್ಯಗಳು.   ಪ್ರಾಣಿ, ಉದಾ:  ಪ್ರಾಣಿಗಳು 
        
ಮೋನೆರಾ ಸಾಮ್ರಾಜ್ಯದ  ಸದಸ್ಯರುಗಳಾದ ಬ್ಯಾಕ್ಟೀರಿಯಾಗಳು ಎಲ್ಲಾ ಸಂಭಾವ್ಯ ಆವಾಸ ಸ್ಥಾನಗಳಲ್ಲೂ ಕಂಡುಬರುತ್ತವೆ. ಇವಿ ಏಕಕೋಶೀಯ ಪ್ರೋಕ್ಯಾರಿಯೋಟ್ ಸೂಕ್ಷ ಜೀವಿಗಳಾಗಿದ್ದು ಪೆಪ್ಟಿಡೋಗ್ಲೆಕಾನಿಂದ ಆಗಿರುವ ಕೋಶಭಿತ್ತಿ ಇದೆ.ಇವುಗಳ  ಆಕಾರದ ಆಧಾರದ ಮೇಲೆ ಇವುಗಳನ್ನು ಮೂರು ವಿಭಾಗಗಳಾಗಿ  ವರ್ಗೀಕರಿಸಿದೆ. ದಂಡಾಕಾರದ  ಬ್ಯಾಕ್ಟೀರಿಯಾಗಳನ್ನು  ಬ್ಯಾಸಿಲಸ್ ಎಂದೂ, ಗೋಲಾಕಾರದ   ಬ್ಯಾಕ್ಟೀರಿಯಾಗಳನ್ನು   ಕಾಕಸ್ ಎಂದೂ  ಸುರುಳಿಕಾರದ ಬ್ಯಾಕ್ಟೀರಿಯಾಗಳನ್ನು    ಸ್ಪಿರಿಲ್ಲಮ್  ಎಂದೂ ವರ್ಗೀಕರಿಸಿದೆ.  

ಅನುವಂಶಿಕ ವಸ್ತುಗಳು  ನ್ಯೂಕ್ಲಿಯಾಯ್ಡಾ  ಎಂಬ ಡಿಎನ್ಎ ಘಟಕಗಳಾಗಿ ಕೇಂದ್ರಿಕೃತಗೊಂಡು  ಕೋಶದ್ರವ್ಯದಿಂದ ಪ್ರತ್ಐಕಗಂಡ ಬಹುಪಾಲು ಬ್ಯಾಕ್ಟೀರಿಯಾಗಳಲ್ಲಿ ಕನಿಷ್ಠ ಒಂದು ಡಿಎನ್ಎ ಘಟಕವಿರುತ್ತದೆ. ಬ್ಯಾಕ್ಟೀರಿಯಾ ದೇಹವು ಪ್ಲಾಸ್ಮೀಡ್ ಎಂಬ  ವೃತ್ತಾಕಾರದ ಹೆಚ್ಚುವರಿ ಡಿಎನ್ಎ ಘಟಕದಿಂದ ಕೂಡಿರುತ್ತದೆ.  ಇದರ ದೇಹವು ಕೋಶಪೊರೆಯಿಂದ ಆವೃತ ಗೊಂಡಿದ್ದು  ಅವುಗಳ ಹೊರಭಾಗವು ಕೋಶಭಿತ್ತಿಯಿಂದ ಆವರಿಸಿಕೊಂಡಿದೆ. 

ಗಾಲ್ಗಿಕಾಯಗಳು ಎಂಡೊಪ್ಲಾಸ್ಟಿಕ್ ರೆಟಿಕ್ಯುಲಮ್,  ಮೈಟೋಕಾಂಡ್ರಿಯ ಕ್ಲೋರೋಪ್ಲಾಸ್ಠನಂತಹ ಪೊರೆಯಿಂದ ಆವೃತವಾದ ಕಣದಂಗಗಳು ಇರುವುದಿಲ್ಲ ಬ್ಯಾಕ್ಟೀರಿಯಳು ಸಾಮಾನ್ಯವಾಗಿ ಪಾಲಿಸ್ಯಾಕರೈಡ್ ಗಳ  ಪಾಲಿಮರಗಳನ್ನು ಸ್ರವಿಸುವುದರಿಂದ  ಕೋಶದ ಹೊರಭಾಗದಲ್ಲಿ  ಕ್ಯಾಪ್ಸುಲ್ ನಂತಹ ಪದರವಿರುತ್ತದೆ. ಇವು ಸಾಮಾನ್ಯವಾಗಿ ಬಹುಶರ್ಕರಗಳ ಪಾಲಿಮರ್ ಗಳು.  

ಪೋಷಣೆ: ಸ್ವಪೋಷಕ ಬ್ಯಾಕ್ಟೀರಿಯಾಗಳು ಸೌರ ಶಕ್ತಿ ಅಥವ ರಾಸಾಯನಿಕ ಶಕ್ತಿಯನ್ನು ಬಳಸಿಕೊಂಡು ಇಂಗಾಲದ ಡೈ ಆಕ್ಸೆಡ್ ನ್ನು ಅಪಕರ್ಷಿಸುಚ ಮೂಲಕ ತಮ್ಮ ಆಹಾರವನ್ನು ತಾವೇ ತಯಾರಿಸಿಕೊಳ್ಳುತ್ತವೆ, ಆದ್ದರಿಂದ ಸ್ವಪೋಷಕ ಬ್ಯಾಕ್ಟೀರಿಯಾಗಳು ದ್ಯುತಿ ಸಂಶ್ಲೇಷಕ ಅಥವಾ ರಾಸಾಯನಿಕ  ಸಂಶ್ಲೇಷಕ (ನೈಟ್ರೋಸೋಮೋನಾಸ್ ) ಗಳಾಗಿರುತ್ತವೆ.

ತಮ್ಮ ಆಹಾರವನ್ನು ತಾವೇ ತಯಾರಿಸಿಕೊಳ್ಳಲು ಸಾಧ್ಯವಾಗದ ಪರಪೋಷಕ ಬ್ಯಾಕ್ಟೀರಿಯಾ ಬಾಹ್ಯ ಮೂಲವನ್ನು ಅವಲಂಬಿಸಿರುತ್ತದೆ. ಅವುಗಳು, ೧) ಸಹಜೀವನದ ಬ್ಯಾಕ್ಟೀರಿಯಾ ೨)ಪೂತಿ ಜೀವಿ  ಬ್ಯಾಕ್ಟೀರಿಯಾ  ೩) ಪರಾವಲಂಬಿ ಬ್ಯಾಕ್ಟೀರಿಯಾ 
*ಸಂತಾನೋತ್ಪತ್ತಿ;  ಅಲೈಂಗಿಕ ಸಂತಾನೋತ್ಪತ್ತಿಯು ಪ್ರಾಥಮಿಕವಾಗಿ ವಿಘಟನೆ, ಬಡ್ಡಿಂಗ್ ಅಥವ ಯುಗಳ ವಿದಳನದ ಮೂಲಕ ನಡೆಯುತ್ತದೆ.
*ವಿಘಟನೆ :  ವಿಘಟನೆ ಯಲ್ಲಿ ಪೋಷಕ ಜೀವಿಯ ದೇಹದ ತುಣುಕಿನಿಂದ ಒಂದು ಹೊಸ ಸಂಪೂರ್ಣ ಜೀವಿಯು ಬೆಳೆಯುತ್ತದೆ.
* ಬಡ್ಡಿಂಗ್: ಕೆಲವು ಬ್ಯಾಕ್ಟೀರಿಯಾ ಗಳು ಮೊಳಕೆಯ ಮೂಲಕ ಒಂದು ಮಾತೃ ಮತ್ತು ಜನ್ಯ ಜೀವಕೋಶಗಳನ್ನು ಉತ್ಪತ್ತಿ ಮಾಡುತ್ತವೆ. ಹೀಗೆ ಉತ್ಪತ್ತಿ ಯಾದ ಜನ್ಯ ಜೀವಕೋಶವು ಮಾತೃ ಜೀವಕೋಶಕ್ಕಿಂತ ಚಿಕ್ಕದಾಗಿರುತ್ತದೆ. ಇಂತಹ ಮೊಗ್ಗುಗಳು ಮಾತೃ ಜೀವಕೋಶದಿಂದ ಬೇರ್ಪಟ್ಟು ಸಂಪೂರ್ಣ ಸ್ವತಂತ್ರ ಜೀವಿಗಳಾಗಿ ಬೆಳೆಯುತ್ತವೆ.
ಯುಗಳ ವಿದಳನ:  ಸಾದೃಶವಾದ ಎರಡು  ಜನ್ಯ  ಜೀವಕೋಶಗಳನ್ನು ಉತ್ಪತ್ತಿ ಮಾಡುತ್ತವೆ. ಯುಗಳ ವಿದಳನದ ಸಮಯದಲ್ಲಿ ಡಿಎನ್ಎ ಘಟಕವು ಎರಡಾಗಿ ವಿಭಜಿಸಲ್ಪಡುತ್ತದೆ. ಜೀವಕೋಶದ ಮಧ್ಯದಲ್ಲಿ ಒಂದು ಸಂಕುಚನ ಕಂಡುಬರುತ್ತದೆ. ಈ ಸಂಕುಚನವು ಆಳವಾಗಿ ಜೀವಕೋಶವನ್ನು ಎರಡು ಕೋಶಗಳನ್ನಾಗಿ ವಿಭಜಿಸುತ್ತದೆ. ಇದರಿಂದಾಗಿ ಎರಡು ಹೊಸ ಜನ್ಯ ಕೋಶಗಳು ರಚನೆಯಾಗುತ್ತವೆ.
## ಉಲ್ಲೇಖಗಳು
ವರ್ಗ:ಜೀವ ವಿಜ್ಞಾನ
ಸೇವಾ ತೆರಿಗೆ

ಸೇವಾ ತೆರಿಗೆಯು ಕೇಂದ್ರ ಸರ್ಕಾರ ಜಾರಿಗೊಳಿಸಿದ ತೆರಿಗೆಯಾಗಿದೆ. ಆದ್ದರಿಂದ ಇದು ರಾಷ್ಟ್ರ ಮಟ್ಟದ ತೆರಿಗೆ ವ್ಯವಸ್ಥೆಯಾಗಿರುತ್ತದೆ. ಸರಕುಗಳ ತಯಾರಿ ಮತ್ತು ಮಾರಾಟ ಹಾಗೂ ಸೇವೆಗಳ ಬಳಕೆಗೆ ಹೆಚ್ಚು ವ್ಯಾಪಕ ಮತ್ತು ಸಮಗ್ರವಾದ ತೆರಿಗೆ ವಿಧಿಸುವ ವ್ಯವಸ್ಥೆ. 

ತೆರಿಗೆ ನಿಯಮದ ಪ್ರಕಾರ ೨೦೧೧ರಿಂದ ಒಬ್ಬ ವ್ಯಕ್ತಿಯು ಸೇವಾ ತೆರಿಗೆಯನ್ನು ಪಾವತಿಸಬೇಕು. ೧೯೯೪ರ ಸೇವಾ ತೆರಿಗೆ ನಿಯಮದ ಪ್ರಕಾರ, ವ್ಯಕ್ತಿಯು ಸೇವೆ ನೀಡುವವರೇ ಆಗಿರಲಿ ಅಥವಾ ಸ್ವೀಕರಿಸುವವರೇ ಆಗಿರಲಿ ಸೇವಾ ತೆರಿಗೆಯನ್ನು ಪಾವತಿಸಬೇಕು. ಇದೊಂದು ಪರೋಕ್ಷ ತೆರಿಗೆಯಾಗಿದೆ. ಸೇವೆ ಒದಗಿಸುವವರು ಗ್ರಾಹಕರಿಂದ (ಸೇವೆ ಪಡೆಯುವವರು) ತೆರಿಗೆಯನ್ನು ಪಡೆದು, ಅದನ್ನೇ ಭಾರತ ಸರ್ಕಾರಕ್ಕೆ ಪಾವತಿಸುತ್ತಾರೆ. ಪ್ರಸ್ತುತವಾಗಿ ೧ ಜೂನ್ ೨೦೧೬ ರಿಂದ ಸೇವಾ ತೆರಿಗೆ ದರವು  ೧೫ ಶೇಕಡವಾಗಿದೆ.

## ಹಿನ್ನೆಲೆ 
ತೆರಿಗೆ ಸುಧಾರಣೆಯ ಡಾ. ರಾಜಾ ಚೆಲ್ಲಯ್ಯ ಸಮಿತಿಯು ಸೇವಾ ತೆರಿಗೆಯನ್ನು ಜಾರಿಗೆ ತರಲು ಶಿಫಾರಸು ಮಾಡಿತು.  ಸೇವಾ ತೆರಿಗೆಯ ದರವು ಮೊದಲ ವರ್ಷದಿಂದ (೧ ಜುಲೈ ೧೯೯೪) ೧೩ ಮೇ ೨೦೦೩ರವರೆಗೆ ಶೇಕಡ ೫. ಹಣಕಾಸು ಕಾಯ್ದೆಯಿಂದಾಗಿ ಸೇವಾ ತೆರಿಗೆಯು ಶೇಕಡ ೧೨ಕ್ಕೆ ಏರಿತು. ತೆರಿಗೆ ಸಂಗ್ರಹವು ೧೯೯೪-೯೫ರಿಂದ ೨೦೧೨-೧೩ವರೆಗೆ ಸಹಾ ಗಣನೀಯವಾಗಿ ಬೆಳೆದಿದೆ. ಅದು ೧೯೯೪-೯೫ರಲ್ಲಿ ₹ ೪೧೦ ಕೋಟಿ (US $ ೬೧ ಮಿಲಿಯನ್) ನಿಂದ ೨೦೧೨-೧೩ರಲ್ಲಿ ೧೩೨.೫೧೮ ಕೋಟಿ (US $ ೨೦ಬಿಲಿಯನ್).

ಶೇಕಡ ಐದರಿಂದ ಅತ್ಯಲ್ಪವಾಗಿ ಪ್ರಾರಂಭವಾದ ಸೇವಾ ತೆರಿಗೆಯು ಪ್ರಸ್ತುತವಾಗಿ ಶೇಕಡ ಹದಿನೈದಾಗಿದೆ.(?)
## ನೋಡಿ
*ವಿವರಕ್ಕೆ:ಸರಕು ಮತ್ತು ಸೇವಾ ತೆರಿಗೆ(ಜಿಎಸ್ ಟಿ)

## ಉಲ್ಲೇಖಗಳು

ವರ್ಗ:ಅರ್ಥಶಾಸ್ತ್ರ
ಖೊಟ್ಟಿಗ

ಖೊಟ್ಟಿಗ-967ರಿಂದ 972ರವರೆಗೆ ಆಳಿದ ಒಬ್ಬ ರಾಷ್ಟ್ರಕೂಟ ಚಕ್ರವರ್ತಿ, 3ನೆಯ ಕೃಷ್ಣನ ತಮ್ಮ. 3ನೆಯ ಕೃಷ್ಣನ ಕಾಲಕ್ಕೆ ರಾಷ್ಟ್ರಕೂಟ ಸಾಮ್ರಾಜ್ಯ ಅತ್ಯಂತ ಬಲಯುತವೂ ವಿಸ್ತಾರವೂ ಆಗಿತ್ತು. ಕೃಷ್ಣ ಮರಣ ಹೊಂದಿದಾಗ ಅವನ ಮೊಮ್ಮಗ 4ನೆಯ ಇಂದ್ರ ಬಹುಶಃ ಇನ್ನೂ ಚಿಕ್ಕವನಾಗಿದ್ದುದರಿಂದ ಸಾಮ್ರಾಜ್ಯದ ಆಡಳಿತವನ್ನು ಖೊಟ್ಟಿಗ ವಹಿಸಿಕೊಂಡ; ಸು.967-68ರ ಮಧ್ಯದಲ್ಲಿ ಪಟ್ಟಾಭಿಷಿಕ್ತನಾದ. ಇವನಿಗೆ ರಟ್ಟಕಂದರ್ಪ, ನಿತ್ಯವರ್ಷ, ಯಶಕೆನಲ್ಲಾತ ಮತ್ತು ಚಲದಂಕಕಾರ ಎಂಬ ಬಿರುದುಗಳಿದ್ದುವು. ಇವನ ಕಾಲದಲ್ಲಿ ರಾಷ್ಟ್ರಕೂಟರ ಶಕ್ತಿ ಕ್ಷೀಣವಾಯಿತು. ರಾಷ್ಟ್ರಕೂಟ ಸಾಮ್ರಾಜ್ಯದ ಮೇಲೆ ಉತ್ತರದಲ್ಲಿ ಪರಮಾರರ ಸಿಯ್ಯಕ ಹರ್ಷನಿಂದ ಮೊದಲ ಪೆಟ್ಟು ಬಿತ್ತು. ಖೊಟ್ಟಿಗನ ರಾಜಧಾನಿ ಮಾನ್ಯಖೇಟ ನಾಶವಾಯಿತು. ಈ ವಿಷಯವನ್ನು ಧನಪಾಲನ ಪಾಯಿಲಚ್ಛೀ ಗ್ರಂಥದಲ್ಲಿ ತಿಳಿಸಲಾಗಿದೆ: ಧನಪಾಲ ಈ ಗ್ರಂಥವನ್ನು ವಿಕ್ರಮ ಸಂವತ್ಸರ 1029ರಲ್ಲಿ (972-73) ಮುಗಿಸಿದನೆಂದು ತಿಳಿಸಿರುವುದರಿಂದ, ಸು. 971-72ರ ಮಧ್ಯದಲ್ಲಿ ಮಾನ್ಯಖೇಟ ನಾಶವಾಗಿರಬೇಕೆಂದು ಊಹಿಸಲಾಗಿದೆ. ಈ ಯುದ್ಧದಲ್ಲಿ ಖೊಟ್ಟಿಗ ಮರಣ ಹೊಂದಿರಬಹುದು. ಏಕೆಂದರೆ ಮುಂದೆ ಸ್ವಲ್ಪ ದಿವಸಗಳಲ್ಲಿಯೇ ಇವನ ಇನ್ನೊಬ್ಬ ತಮ್ಮನಾದ ನಿರುಪಮನ ಪುತ್ರ ಕರ್ಕ ರಾಜನಾದ.

	ಖೊಟ್ಟಿಗನ ಮಾಂಡಲಿಕರಾಗಿ ಬಹು ಪ್ರಸಿದ್ಧಿಯನ್ನು ಪಡೆದವರೆಂದರೆ, ಬನವಾಸಿಯನ್ನು ಆಳುತ್ತಿದ್ದ ಶಂಕರಗಂಡ ಮತ್ತು ಗಂಗವಾಡಿಯನ್ನು ಆಳುತ್ತಿದ್ದ ಮಾರಸಿಂಹ. ಇವನ ಕಾಲದಲ್ಲಿ ಅವನತಿಯ ದಾರಿ ಹಿಡಿದ ರಾಷ್ಟ್ರಕೂಟರ ಸಾಮ್ರಾಜ್ಯ ಅವನ ಮರಣಾನಂತರ ಒಂದು ವರ್ಷದಲ್ಲೇ ಸಂಪೂರ್ಣ ನಾಶವಾಯಿತು. 				

ವರ್ಗ:ಇತಿಹಾಸ
ತೋಟಗಾರಿಕಾ ಮಹಾವಿದ್ಯಾಲಯ ಮೂಡಿಗೆರೆ

### ಸ್ಥಾಪನೆ
ತೋಟಗಾರಿಕೆ ವಿದ್ಯಾಲಯ, ಮೂಡಿಗೆರೆ ೧೯೯೧ ರಲ್ಲಿ ಅಸ್ಥಿತ್ವಕ್ಕೆ ಬಂದಿದ್ದು ಇದು ಕೃಷಿ ಮತ್ತು ತೋಟಗಾರಿಕೆ ವಿಶ್ವವಿದ್ಯಾಲಯ, ಶಿವಮೊಗ್ಗಕ್ಕೆ ಒಳಪಟ್ಟಿದೆ.

### ಧ್ಯೇಯ ವಾಕ್ಯ
ಗುಣಮಟ್ಟದ ಶಿಕ್ಷಣದ ಮೂಲಕ ದೇಶದ ಅತ್ಯನ್ನತ ವಿದ್ಯಾಲಯವನ್ನಾಗಿ ಬೆಳೆಸುವುದು
### ನೆಲೆ
ತೋಟಗಾರಿಕಾ ಮಹಾವಿದ್ಯಾಲಯ ಮೂಡಿಗೆರೆ, ಪಶ್ಚಿಮ ಘಟ್ಟಗಳ ತಪ್ಪಲಲ್ಲಿ  ಇದ್ದು ಮೂಡಿಗೆರೆಯಿಂದ ನೈಋತ್ಯಕ್ಕೆ ಸುಮಾರು 4 ಕಿಮೀ ದೂರದಲ್ಲಿ  ಹಸನ-ಮೂಡಿಗೆರೆ ಮುಖ್ಯ ರಸ್ತೆಯ ಬದಿಯಲ್ಲಿ ಇದೆ.
### ಶಾಖೆಗಳು
### ಶಾಲಾ ಪರಿಸರ
## ಶೈಕ್ಷಣಿಕ ಉತ್ಕೃಷ್ಟತೆ
## ರೆಫರೆಂಸ್
## ಹೊರ ಕೊಂಡಿಗಳು
ವರ್ಗ:ಕೃಷಿ
ವರ್ಗ:ಶೈಕ್ಷಣಿಕ ಸಂಸ್ಥೆಗಳು
ಮಂತ್ರ ಸರ್ಫಿಂಗ್ ಕ್ಲಬ್, ಮಂಗಳೂರು

ಮಂಗಳೂರಿನಿಂದ 30 ಕಿ.ಮೀ. ದೂರದಲ್ಲಿರುವ ಮುಲ್ಕಿಯಲ್ಲಿ ಮಂತ್ರ ಸರ್ಫಿಂಗ್‌ ಕ್ಲಬ್‌ ಇದೆ. ಇದು ದೇಶದ ಮೊದಲ ಸರ್ಫಿಂಗ್‌ ಕ್ಲಬ್‌ ಎಂಬ ಹೆಗ್ಗಳಿಕೆ ಹೊಂದಿದೆ. ಈ ಮೂಲಕ ಈ ಕ್ಲಬ್‌ ಅಂತಾರಾಷ್ಟ್ರೀಯ ಸರ್ಫಿಂಗ್‌ ಸಮುದಾಯಕ್ಕೆ ಭಾರತವನ್ನು ಪರಿಚಯಿಸಿದೆ. ಇದನ್ನು ಜಾಕ್‌ ಹಾರ್ಬರ್‌ ಹಾಗೂ ರಿಕ್‌ ಪೆರ್ರಿ 2006 ರಲ್ಲಿ ಆರಂಭಿಸಿದರು. ಇವರು ಪೂರ್ವ ಅಮೆರಿಕದ ಸರ್ಫಿಂಗ್‌ ಕ್ಷೇತ್ರದ ಪ್ರವರ್ತಕರೆನಿಸಿಕೊಂಡಿದ್ದಾರೆ. ಜನರಲ್ಲಿ ಆರೋಗ್ಯ ಮತ್ತು ಸೃಜನಾತ್ಮಕತೆಯನ್ನು ಹೆಚ್ಚಿಸುವ ನಿಟ್ಟಿನಲ್ಲಿ ಈ ಸರ್ಫಿಂಗ್‌ ಕೇಂದ್ರಗಳು ಕಾರ್ಯ ನಿರ್ವಹಿಸುತ್ತಿವೆ.

ದಿನನಿತ್ಯದ ಕಾರ್ಯವೈಖರಿಯೊಂದಿಗೆ ಇವು ಒಂದು ಭಾಗವಾಗಿದ್ದು ಸರ್ಫಿಂಗ್‌ ಜತೆ ಇಲ್ಲಿ ಧ್ಯಾನ ಹಾಗೂ ಜಪಮಾಲೆಯೊಂದಿಗೆ ಜಪಿಸುವ ಕಾರ್ಯವೂ ಆಗುತ್ತಿದೆ. ಇದರಿಂದಲೇ ಈ ಸರ್ಫಿಂಗ್‌ ಕ್ಲಬ್‌ ವಿಭಿನ್ನವಾಗಿ ತನ್ನನ್ನು ಗುರುತಿಸಿಕೊಂಡಿದೆ. ಈ ಕೇಂದ್ರದ ಮುಖ್ಯ ಉದ್ದೇಶ ಆಧ್ಯಾತ್ಮಿಕ ಆರೋಗ್ಯ ಕಾಪಾಡುವುದಾಗಿದೆ. ಸ್ಥಳೀಯ ಹಳ್ಳಿಯ ನಿವಾಸಿಗಳೊಂದಿಗೆ ಸೇರಿಕೊಂಡು ಇಲ್ಲಿ ವಾರ್ಷಿಕ ಉತ್ಸವಗಳನ್ನು ಹಮ್ಮಿಕೊಳ್ಳಲಾಗುತ್ತದೆ. ಇದಲ್ಲದೇ ಇಲ್ಲಿ ಆಧ್ಯಾತ್ಮಿಕ ಜೀವನ ಹಾಗೂ ಆಧ್ಯಾತ್ಮ ಮಾರ್ಗದಲ್ಲಿ ಜೀವನ ಕ್ರಮ ನಡೆಸುವ ವಿಧಾನವನ್ನು ಹೇಳಿಕೊಡಲಾಗುತ್ತದೆ. ದೇಶದ 15 ಸದಸ್ಯರೊಂದಿಗೆ ಇದರ ಆರಂಭ ಆಗಿದ್ದು, ಕಳೆದ 15 ವರ್ಷದಿಂದ ಇದು ನಿರಂತರವಾಗಿ ಕಾರ್ಯನಿರತವಾಗಿದೆ. ಅಂದಿನಿಂದಲೂ ಇವರು ಉನ್ನತ ಜ್ಞಾನ ಹಾಗೂ ಜೀವನ ಕ್ರಮ ಕಲಿಸಿಕೊಡುವ ಕಾರ್ಯ ಮಾಡಿಕೊಂಡು ಬಂದಿದ್ದಾರೆ.

## ಉಲ್ಲೇಖಗಳು
ವರ್ಗ:ಮನೋರಂಜನೆ ಕಂಪನಿಗಳು
ಸುಲ್ತಾನ್ ಬತ್ತೇರಿ, ಮಂಗಳೂರು

ಮಂಗಳೂರು ನಗರದಿಂದ ನಾಲ್ಕು ಕಿ.ಮೀ. ದೂರದಲ್ಲಿರುವ ಬೋಳೂರಿನಲ್ಲಿ ಸುಲ್ತಾನ್‌ ಬತ್ತೇರಿ ಇದೆ. ಟಿಪ್ಪುವಿನ ಕಾಲದಲ್ಲಿ ನಿರ್ಮಿಸಿದ ವೀಕ್ಷಣಾ ಗೋಪುರ  ಇದು ಇಲ್ಲಿನ ಪ್ರಮುಖ ಆಕರ್ಷಣೆ. ಸುತ್ತಲಿನ ಪ್ರಕೃತಿ ಸೌಂದರ್ಯ ವೀಕ್ಷಿಸಲು ಇದು ಪ್ರಶಸ್ತ ಜಾಗ. ತನ್ನ ಸಾವಿಗೆ 15 ವರ್ಷ ಮುನ್ನ ಅಂದರೆ 1748 ರಲ್ಲಿ ಟಿಪ್ಪು ಈ ಗೋಪುರ ನಿರ್ಮಿಸಿದ್ದಾನೆ ಎನ್ನಲಾಗುತ್ತದೆ. ಇದರಿಂದಾಗಿಯೇ ಈ ಪ್ರದೇಶ ಸುಲ್ತಾನ್‌ ಬಟ್ಟೇರಿ ಅಂತ ಕರೆಸಿಕೊಂಡಿತು. ಬಟ್ಟೇರಿ ಅಂದರೆ ತೋಪುಗಳನ್ನು ಸಿಡಿಸುವ ತಾಣ ಎಂದಾಗುತ್ತದೆ. ನಂತರ ಈ ಹೆಸರು ಬತ್ತೇರಿ ಎಂದು ಬದಲಾಯಿತು. ಈ ತಾಣವು ಕಪ್ಪು ಕಲ್ಲಿನಿಂದ ನಿರ್ಮಾಣಗೊಂಡಿದೆ. ಟಿಪ್ಪು ಇದನ್ನು ನಿರ್ಮಿಸಿದ ಕಾರಣ  ಬ್ರಿಟೀಷರ ಯುದ್ಧ ಹಡಗುಗಳು ಆಗಮಿಸುವುದನ್ನು ವೀಕ್ಷಿಸಲು. ನದಿ ಮಾರ್ಗವಾಗಿ ಹಾದು ಬರುವ ಹಡಗು, ದೋಣಿಯನ್ನು ಗುರುತಿಸಲು ಆತ ಇದನ್ನು ನಿರ್ಮಿಸಿದ್ದ. ಹೀಗಾಗಿ ಇದು ಯುದ್ಧ ಸಂಬಂಧಿ ಕಾರ್ಯಕ್ಕೆ ಬಳಕೆಯಾಗುತ್ತಿತ್ತು ಎಂದು ಹೇಳಲಾಗುತ್ತದೆ. ಇದು ಈಗ ಬೆಟ್ಟ ಗುಡ್ಡಗಳನ್ನು, ಪ್ರಕೃತಿ ಸೌಂದರ್ಯ ಹಾಗೂ ನಗರವನ್ನು ಎತ್ತರವಾದ ತಾಣದಿಂದ ವೀಕ್ಷಿಸಲು ಬಳಕೆ ಆಗುತ್ತಿದೆ. ಈ ಗೋಪುರದ ಕೆಳಗೆ ನೆಲಮಾಳಿಗೆ ಇದ್ದು, ಇಲ್ಲೊಂದು ಸಂಗ್ರಹಾಲಯವಿದೆ. ಇದನ್ನು ಗನ್‌ ಪೌಡರ್‌ ಶೇಖರಿಸಿ ಇಡಲು ಅಂದು ಬಳಸಲಾಗುತ್ತಿತ್ತು. ಇಲ್ಲಿ ಪ್ರಮುಖ ವಸ್ತುಗಳು ಹಾಗೂ ಅಗತ್ಯ ಸಾಮಗ್ರಿಯನ್ನು ಗುಪ್ತವಾಗಿ ಇರಿಸುವ ಕಾರ್ಯ ಆಡಳಿತ ನಡೆಸುವ ರಾಜರಿಂದ ಆಗುತ್ತಿತ್ತು. ಇದೊಂದು ಮಾದರಿ ತಾಣವಾಗಿದ್ದು, ಇದಕ್ಕೆ ದೊಡ್ಡ ಐತಿಹಾಸಿಕ ಹಿನ್ನೆಲೆಯೂ ಸೇರಿಕೊಂಡಿದೆ. ಇದು ಯುದ್ಧ ಸಂದರ್ಭದಲ್ಲಿ ಎದುರಾಳಿ ದಾಳಿ ಹಿಮ್ಮೆಟ್ಟಿಸಲು ಕೂಡ ಪ್ರಮುಖವಾಗಿ ಬಳಕೆ ಆಗುತ್ತಿತ್ತು. ವೀಕ್ಷಣಾ ಗೋಪುರದ ಮೇಲೆ ತೆರಳಲು ಮೆಟ್ಟಿಲುಗಳಿವೆ. ಇಲ್ಲಿ ತಲುಪಿ ನೋಡಿದರೆ ಅರೇಬಿಯನ್‌ ಸಮುದ್ರ ಹಾಗೂ ಸುತ್ತಲಿನ ನಿಸರ್ಗದತ್ತ ಸೌಂದರ್ಯವನ್ನು ಒಟ್ಟಾಗಿ ಸವಿಯುವ ಅವಕಾಶ ಒದಗಿ ಬರುತ್ತದೆ. ನೈಸರ್ಗಿಕ ಸೌಂದರ್ಯ ಅಪಾರವಾಗಿ ಕಾಣಬಯಸುವವರು ಇಲ್ಲಿಗೆ ಬರಬೇಕು. ಸದ್ಯ ಇದು ನಿರ್ಜನ ತಾಣವಾಗಿದ್ದು, ವರ್ಷದ ಬಹುತೇಕ ದಿನ ಪ್ರವಾಸಿಗರಿಂದ ತುಂಬಿರುತ್ತದೆ.

## ಉಲ್ಲೇಖಗಳು
ವರ್ಗ:ಮಂಗಳೂರು ತಾಲೂಕಿನ ಪ್ರವಾಸಿ ತಾಣಗಳು
ನಿಕ್ಕಿನ್ ತಿಮ್ಮಯ್ಯ

## ಹಾಕಿ ಛಾಂಪಿಯನ್ ನಿಕ್ಕಿನ್ ತಿಮ್ಮಯ್ಯ
**ಚಂದಂದ ನಿಕ್ಕಿನ್ ತಿಮ್ಮಯ್ಯ** (ಜನನ ೧೮ ಜನವರಿ ೧೯೯೧) ಒಬ್ಬ ಭಾರತೀಯ ಹಾಕಿ ಆಟಗಾರನಾಗಿದ್ದು ಫಾರ್ವರ್ಡ್ ಸ್ಥಾನದಲ್ಲಿ ಆಡುತ್ತಾರೆ. 
 ಇವರ ಹೆಸರು ೨೦೧೨ರ ಒಲಂಪಿಕ್ ಕ್ರೀಡಾಕೂಟರ. ಭಾರತೀಯ ತಂಡದಲ್ಲಿತ್ತು.

*ಇವರ ಹುಟ್ಟೂರು ವಿರಾಜಪೇಟೆ. ಇವರ ಹಿರಿಯ ಅಣ್ಣ ನಿತಿನ್ ತಿಮ್ಮಯ್ಯ ಕೂಡಾ ಭಾರತವನ್ನು ಹಾಕಿಯಲ್ಲಿ ಪ್ರತಿನಿದಿಸಿದ್ದಾರೆ.
ಏಷ್ಯನ್ ಗೇಮ್ಸ್ ಚಾಂಪಿಯನ್ಸ್ ೨೦೧೫ರ ಮೊದಲ ಪಂದ್ಯದಲ್ಲಿ ಕರ್ನಾಟಕದ ಮತ್ತೊಬ್ಬ ಆಟಗಾರ ರಘುನಾಥ್‍ರವರೊಂದಿಗೆ ಸೇರಿ ಗೋಲ್‍‍ಗಳಿಸುವುದರ ಮೂಲಕ ಕೊರಿಯಾ ಎದುರು 2-2 ಗೋಲುಗಳಿಂದ ಡ್ರಾ ಫಲಿತಾಂಶ ಸಿಗುವಂತೆ ಮಾಡಿದರು.

## ವಿವರ
*(ಇದೇ ಹೆಸರಿನ ಬೇರೆ ಪುಟದಿಂದ ಸೇರಿಸಿದೆ) 
*ನಿಕ್ಕಿನ್ ತಿಮ್ಮಯ್ಯನವರು ಭಾರತದ ಪ್ರಮುಖ ಹಾಕಿ ಆಟಗಾರರು. ಅವರು ೨೦೧೨ರಲ್ಲಿ ಭಾರತದ ಹಾಕಿ ತಂಡದಲ್ಲಿ ಆಡುವುದನ್ನು ಪ್ರಾರಂಭಿಸಿದರು. ಅವರು ಸಂತ ಜೋಸೆಫ್ ಕಾಮರ್ಸ್ ಕಾಲೇಜಿನಿಂದ ಪದವಿಯನ್ನು ಪಡೆದರು. ಸಂತ ಜೋಸೆಫ್ ಇಂಡಿಯನ್ ಪ್ರೌಢಶಾಲೆಯಲ್ಲಿ ೬ನೇ ತರಗತಿಯನ್ನು ಓದುತ್ತಿದ್ದಾಗ ಅವರು ಹಾಕಿಯನ್ನು ಆಡಲು ಆರಾಂಭ ಮಾಡಿದರು. ಆದರೆ ೧೫ ವರ್ಷಗಳ ವಯಸ್ಸಿನಲ್ಲಿ ಹಾಕಿ ಆಡುವುದು ಬಿಟ್ಟು ಅಥ್ಲೆಟಿಕ್ಸ್ ಅಲ್ಲಿ ಸೇರಿಕೊಂಡರು. ಅವರು ಓಪೆನ್ ನ್ಯಾಷನಲ್ಸ್ ಪಂದ್ಯಾವಳಿಯ ೪೦೦ ಮೀಟರ್ ಓಟದ ಸ್ಪರ್ಧೆಯಲ್ಲಿ ಬೆಳ್ಲಿ ಪದಕವನ್ನೂ ಪಡೆದರು. ಹಾಕಿ ಆಡುವುದು ಬಿಟ್ಟು ಓಂದು ವರ್ಷ ಕಳೆದ ನಂತರ, ಅವರ ತಂದೆಯ ಸಲಹೆಯ ಪ್ರಕಾರ ಮತ್ತೆ ಹಾಕಿ ಆಡತೊಡಗಿದರು. ಅವರು ಶ್ರದ್ಧೆಯಿಂದ ಹಾಕಿ ಆಡುವುದನ್ನು ಅಭ್ಯಾಸ ಮಾಡಿದ ನಂತರ ಅವರು ಭಾರತದ ಹಾಕಿ ತಂಡದಲ್ಲಿ ಆಯ್ಕೆಯಾದರು. ೨೦೧೨ರಲ್ಲಿ ಅವರು ಎರಡೇ ನಿಮಿಷಗಳಲ್ಲಿ ೨ ಗೋಲ್ಸ್ ಗಳಿಸಿ ಮುಂಬಯಿ ಮೆರೈನ್ಸ್ ತಂಡವನ್ನು ಸೋಲಿಸಿದರು. ಅವರು ೨೦೧೪ರಲ್ಲಿ ಅಪಘಾತಕ್ಕೆ ಈಡಾದರು. ವೈದ್ಯರು ಒಂದು ತಿಂಗಳಿನ ವಿಶ್ರಾಂತಿ ತೆಗೆದುಕೊಳ್ಳುವಂತೆ ನಿರ್ದೇಶಿಸಿದರು. ಆದ್ದರಿಂದ ಅವರು ಹಾಕಿ ವಿಶ್ವ ಕಪ್ ಪಂದ್ಯಾವಳಿಯಲ್ಲಿ ಭಾಗವಹಿಸಲಿಲ್ಲ. ನಂತರ ಕೊರಿಯಾನಲ್ಲಿ ನಡೆದ ಏಷಿಯಾ ಗೇಮ್ಸ್ ಮತ್ತು ಕಾಮನ್‍ವೆಲ್ಥ್ ಗೇಮ್ಸ್ ಪಂದ್ಯಾವಳಿಯಲ್ಲಿ ಹಾಕಿ ಆಡಿದರು. ೨೦೧೫ರಲ್ಲಿ ಸುಲ್ತಾನ್  ಅಜಲಾನ್  ಷಾಹ್ ಕಪ್ ಕ್ರೀಡಾಕೂಟದಲ್ಲಿ ಆಸ್ಟ್ರೇಲಿಯಾ ತಂಡವನ್ನು ಸೋಲಿಸಿದರು. ಆದರೆ ಅನಿರೀಕ್ಷಿತವಾಗಿ ಅವರ ಬಲಗಡೆಯ ಭುಜ ತೀವ್ರವಾಗಿ ಗಾಯಗೊಂಡಿತು. ಆದ್ದರಿಂದ ಅವರು ಹಾಕಿ ವಿಷ್ವ ಲೀಗ್ ಫೈನಲ್ಸ್ ಅಲ್ಲಿ ಆಡುವುದು ಸಾಧ್ಯವಾಗಲಿಲ್ಲ. ಆದರೂ ಅವರು ಭರವಸೆಯನ್ನು ಬಿಡದೆ ಪಟ್ಟುಹಿಡಿದು ಅಭ್ಯಾಸಯನ್ನು ಮುಂದುವರೆಸಿದರು. ೨೦೧೬ರಲ್ಲಿ ಅವರು ಹೀರೋ ಹಾಕಿ ಲೀಗ್ ಅಲ್ಲಿ ಪಾಲ್ಗೊಂಡು ಮತ್ತೆ ಹಾಕಿ ಆಡುವುದನ್ನು ಪುನರಾಗಮನ ಮಾಡಿದರು. ೨೦೧೬ರಲ್ಲಿ ಅವರು ಲಂಡನ್ ಅಲ್ಲಿ ನಡೆದ ಹಾಕಿ ಚಾಂಪಿಯನ್ಸ್ ಟ್ರೋಫಿ ಕ್ರೀಡೆಯಲ್ಲಿ ಭಾಗಿಯಾಗಿ ಸ್ಪರ್ಧೆಯಲ್ಲಿ ಗೆದ್ದರು.

## ನೋಡಿ
*Nikkin Thimmaiah

## ಉಲ್ಲೇಖಗಳು
## ಬಾಹ್ಯಕೊಂಡಿಗಳು
*Player profile at Hockey India 

ವರ್ಗ:1991 ಜನನಗಳು
ವರ್ಗ:ಕೊಡಗು ಜಿಲ್ಲೆಯ ಜನ
ವರ್ಗ:ಭಾರತೀಯ ಹಾಕಿ ಆಟಗಾರರು
ವರ್ಗ:ಪುರುಷ ಹಾಕಿ ಆಟಗಾರರು
ವರ್ಗ:ಕರ್ನಾಟಕದ ಹಾಕಿ ಆಟಗಾರರು
ವರ್ಗ:2014 ಕಾಮನ್ವೆಲ್ತ್ ಗೇಮ್ಸ್ ಹಾಕಿ ಆಟಗಾರರು
ವರ್ಗ:2014 ಏಷಿಯಗೇಮ್ಸ್ ಹಾಕಿ ಆಟಗಾರರು
ವರ್ಗ:2016 ಸಮ್ಮರ್ ಒಲಂಪಿಕ್ಸ್ ಹಾಕಿ ಆಟಗಾರರು
ವರ್ಗ:ಭಾರತದ ಒಲಂಪಿಕ್ಸ್ ಹಾಕಿ ಆಟಗಾರರು
ವರ್ಗ:ಕ್ರೀಡೆ
ವರ್ಗ:ಕ್ರೀಡಾಪಟುಗಳು
ರೋಸಾರಿಯೋ ಕೆಥೆಡ್ರಲ್, ಮಂಗಳೂರು

ಪೋರ್ಚುಗೀಸರಿಂದ 1568 ರಲ್ಲಿ ಈ ಕ್ಯಾಥೆಡ್ರಲ್‌ ನಿರ್ಮಾಣವಾಗಿದೆ. ರೋಮನ್‌ ವಿನ್ಯಾಸದ ವಾಸ್ತುಶಿಲ್ಪ ಹೊಂದಿದ್ದು ಅತ್ಯಂತ ಹಳೆಯದಾಗಿರುವ ಈ ಚರ್ಚ್ ಅನ್ನು 1910 ರಲ್ಲಿ ನವೀಕರಿಸಲಾಗಿದೆ. ಮಂಗಳೂರಿನ ಹಂಪಕಟ್ಟಾ ಎಂಬ ಪ್ರದೇಶದ ಪ್ರಶಾಂತ ವಾತಾವರಣದಲ್ಲಿರುವ ಈ ಚರ್ಚ್ ನಗರಕ್ಕೆ ಹತ್ತಿರವಾಗಿಯೇ ಇದೆ. ಇದನ್ನು 1910 ರಲ್ಲಿ ಪ್ಯಾರಿಶ್‌ ಸಂತ ಪ್ರಾ. ಎಚ್‌.ಐ. ಬುಸಿನಿ ಎಂಬುವರು ಇಲ್ಲಿದ್ದ ಹಳೆ ಕಟ್ಟಡವನ್ನು ಕೆಡವಿ ಹೊಸ ಕಟ್ಟಡದ ನಿರ್ಮಾಣ ಆರಂಭಿಸಿದರು. ಈ ಕ್ಯಾಥೆಡ್ರಲ್‌ ಹೈಸ್ಕೂಲ್‌ ಸಹ ನಡೆಸುತ್ತಿದ್ದು, ಅದನ್ನು ರೊಸಾರಿಯೋ ಹೈಸ್ಕೂಲ್‌ ಎಂದು ಕರೆಯಲಾಗುತ್ತದೆ. ಅಲ್ಲದೇ ಇದು ಸೇಂಟ್‌ ವಿನ್ಸೆಟ್‌ ಪೌಲ್‌ ಸೊಸೈಟಿ ಕೂಡ ನಡೆಸುತ್ತಿದ್ದು, ಅದರ ಮೂಲಕ ಬಡವರು ಹಾಗೂ ಹಿಂದುಳಿದ ವರ್ಗದವರ ರಕ್ಷಣೆಗೆ ಅಗತ್ಯ ಕ್ರಮ ಕೈಗೊಳ್ಳಲಾಗುತ್ತಿದೆ.

ಈ ಚರ್ಚ್ ಸದಾ ಒಂದಲ್ಲಾ ಒಂದು ದಾಳಿ, ಭೀತಿಗೆ ಒಳಗಾಗುತ್ತಲೇ ಬಂದಿದ್ದು, ಆಗಾಗ ಧಕ್ಕೆಗೂ ಒಳಗಾಗುತ್ತಿದೆ. ಈ ಇಡೀ ಕಟ್ಟಡವನ್ನು ಟಿಪ್ಪು ಸುಲ್ತಾನ್‌ ಆವರಿಸಿಕೊಂಡು ಸಂಪೂರ್ಣ ನಾಶಪಡಿಸಿದ್ದ. ನಂತರ ವಿದೇಶಿ ಪಡೆಗಳು 1784 ರಲ್ಲಿ ಇದನ್ನು ಮರು ನಿರ್ಮಿಸಿದವು. ಈ ಕ್ಯಾಥೆಡ್ರಲ್‌ ಡೋಮ್‌ನ್ನು ಒಳಗೊಂಡಿದ್ದು, ಅದರ ಮೇಲೆ ಶಿಲುಭೆ ನಿಲ್ಲಿಸಲಾಗಿದೆ. ರಾತ್ರಿ ಹೊತ್ತು ಮೀನುಗಾರಿಕೆಗೆ ತೆರಳುವವರಿಗೆ ದೀಪದ ಸೌಲಭ್ಯವನ್ನು ಇದು ಒದಗಿಸುತ್ತದೆ. ಇದಲ್ಲದೇ ಇಲ್ಲಿರುವ ವರ್ಜಿನ್‌ ಮೇರಿಯ ಚಿತ್ರ ಕೂಡ ಮೀನುಗಾರರು ಸಮುದ್ರದಲ್ಲಿ ಮೀನಿಗೆ ಹಾಕಿದ್ದ ಬಲೆಯಲ್ಲಿ ಸಿಕ್ಕಿದ್ದು ಎನ್ನಲಾಗುತ್ತದೆ. ಈ ರೀತಿ ಹತ್ತು ಹಲವು ಐತಿಹಾಸಿಕ ಹಿನ್ನೆಲೆಗಳು ಈ ಚರ್ಚ್ ಹಿಂದೆ ಇದೆ. ಈ ಮೂಲಕ ಇದೊಂದು ಮಹತ್ವದ ತಾಣ ಎನಿಸಿದೆ. ಅಲ್ಲದೇ ಇಲ್ಲಿಗೆ ಒಮ್ಮೆಯಾದರೂ ಭೇಟಿ ನೀಡಬೇಕು. ಅಷ್ಟು ಸುಂದರವಾದ ತಾಣ ಇದಾಗಿದೆ.

## ಉಲ್ಲೇಖಗಳು
ಸೋಮೇಶ್ವರ ಕಡಲ ತೀರ.

ಮಂಗಳೂರಿನಿಂದ ದಕ್ಷಿಣ ದಿಕ್ಕಿನಲ್ಲಿ ಒಂಬತ್ತು ಕಿ.ಮೀ. ದೂರದಲ್ಲಿದೆ ಸೋಮೇಶ್ವರ ಕಡಲ ತೀರ. ತುದಿಗಾಣದ ಮರಳಿನ ತೀರ ಪ್ರದೇಶವನ್ನು ಇದು ಹೊಂದಿದೆ. ಕಣ್ಣು ಹಾಯಿಸಿದಷ್ಟು ದೂರಕ್ಕೂ ತೀರವೇ ಕಾಣುತ್ತದೆ. ಇದಕ್ಕೆ ಒಂದಂಚಿನಲ್ಲಿ ಸಾಲಾಗಿ ಪಾಮ್‌ ಮರಗಳನ್ನು ಬೆಳೆಸಲಾಗಿದೆ. ಈ ಕಡಲ ತೀರ ರುದ್ರ ಶಿವ ಎಂಬ ಹೆಸರಿನಿಂದ ಅತ್ಯಂತ ಪ್ರಸಿದ್ಧಿ ಹೊಂದಿದೆ. ಏಕೆಂದರೆ ಈ ಹೆಸರಿನಲ್ಲಿ ಇಲ್ಲೊಂದು ಬೃಹತ್‌ ಬಂಡೆ ಇದೆ. ಇಲ್ಲೊಂದು ದೇವಾಲಯವೂ ಇದ್ದು ಅದನ್ನು ಅಬ್ಬಕ್ಕ ದೇವಿ ಆಳ್ವಿಕೆ ಅವಧಿಯಲ್ಲಿ ನಿರ್ಮಿಸಲಾಗಿದೆ ಎಂದು ನಂಬಲಾಗುತ್ತದೆ. ರಾಣಿಯೂ ಇಲ್ಲಿನ ಪ್ರಮುಖ ಆಕರ್ಷಣೆಯಾಗಿದ್ದಾಳೆ. ಅರೇಬಿಯನ್‌ ಸಮುದ್ರದ ವಿಹಂಗಮ ನೋಟವನ್ನು ಇಲ್ಲಿ ಸವಿಯಬಹುದು. ಕಡಲ ತೀರ ಅತ್ಯಾಕರ್ಷಕ ಛಾಯಾಚಿತ್ರಕ್ಕೆ ಜನಪ್ರಿಯವಾಗಿದೆ. ಸೋಮೇಶ್ವರ ದೇಗುಲದಿಂದ ಅರ್ಧ ಕಿ.ಮೀ. ದೂರದಲ್ಲಿರುವ ಸೋಮೇಶ್ವರ ಬಸ್‌ ನಿಲ್ದಾಣದಿಂದ ಇಲ್ಲಿಗೆ ಸಾಕಷ್ಟು ಬಸ್‌ಗಳು ಆಗಮಿಸುತ್ತವೆ. ಈ ತಾಣವು ಸುಂದರ ಪ್ರವಾಸಿ ತಾಣ ಹಾಗೂ ಬಂದರು ಆಗಿ ಕಾರ್ಯನಿರ್ವಹಿಸುತ್ತಿದೆ. ಈ ಕಡಲ ತೀರದಲ್ಲಿ ಇರುವ ಇನ್ನೊಂದು ಆಕರ್ಷಣೆ  100 ಅಡಿ ಎತ್ತರವಾದ ಟವರ್‌. ಇದರ ಮೇಲೇರಿ ನೋಡಿದಾಗ ಅರೇಬಿಯನ್‌ ಸಮುದ್ರದ ವಿಹಂಗಮ ನೋಟ ಲಭಿಸುತ್ತದೆ. ಅಲ್ಲದೇ ಇಲ್ಲಿಂದ 11 ಕಿ.ಮೀ. ದೂರದಲ್ಲಿರುವ ಮಂಗಳೂರು ನಗರವೂ ಸ್ಪಷ್ಟವಾಗಿ ಗೋಚರಿಸುತ್ತದೆ.

ಮಂಗಳೂರಿಗೆ ಭೇಟಿ ನೀಡಲು ಅಕ್ಟೋಬರ್‌ನಿಂದ ಫೆಬ್ರವರಿ ನಡುವಿನ ಅವಧಿ ಸೂಕ್ತ. ಇಲ್ಲಿನ ಆಕರ್ಷಕ ಛಾಯಾಗ್ರಹಣಕ್ಕೆ ಹೇಳಿ ಮಾಡಿಸಿದಂತಿದೆ. ಚಿನ್ನದ ಬಣ್ಣದ ಕೆಂಪು ಆಕಾಶ ಸಂಜೆಯ ಸೂರ್ಯಾಸ್ತವನ್ನು ಸೆರೆ ಹಿಡಿಯಲು ಅತ್ಯಾಕರ್ಷಕ ಅವಕಾಶ ಒದಗಿಸುತ್ತದೆ. ಇದೊಂದು ಅತ್ಯುತ್ತಮ ಪ್ರವಾಸಿ ತಾಣವಾಗಿದ್ದರೂ ಸೂಕ್ತ ಜನಪ್ರಿಯತೆ ಒದಗಿಸುವ ಕಾರ್ಯ ಸರ್ಕಾರದಿಂದ ಆಗಿಲ್ಲ. ಇಲ್ಲಿನ ಜನಪ್ರಿಯತೆಯನ್ನು ಬಳಸಿಕೊಳ್ಳುವ ಕಾರ್ಯ ಮಾಡಿಲ್ಲ. ಬೈಂದೂರಿನಿಂದ ಈ ಮೂಲಕ ಹಾದು ಹೋಗಿರುವ ರಾಷ್ಟ್ರೀಯ ಹೆದ್ದಾರಿ 66, ಇಲ್ಲಿಗೆ ತಲುಪಲು ಸುಗಮ ಮಾರ್ಗ ಕಲ್ಪಿಸಿದೆ. ದೇವಾಲಯ ಹಾಗೂ ಕಡಲ ತೀರ ನೋಡಿ ತೆರಳಲು ಇದು ಉತ್ತಮ ಮಾರ್ಗ.

## ಉಲ್ಲೇಖಗಳು
ವರ್ಗ:ಕರ್ನಾಟಕದ ಕಡಲತೀರ
ವರ್ಗ:ಮಂಗಳೂರು ಪ್ರವಾಸೋದ್ಯಮ ಆಕರ್ಷಣೆಗಳು
ಸ್ವೇದಗ್ರಂಥಿಗಳು

## ಬೆವರು ಗ್ರಂಥಿಗಳು
ಇವು ಎಪೊಕ್ರೈನ್ ಅಥವಾ ಮೆರೊಕ್ರೈನ್ ಆಗಿರಬಹುದು.ಇದರಲ್ಲಿ ಮೆರೊಕ್ರೈನ್ ಬೆವರು ಗ್ರನ್ಥಿಗಳು ಜಾಸ್ತಿ. ನಮ್ಮ ಅಂಗೈಯಲ್ಲಿ ಹಾಗೂ ಪಾದಗಳ ತುದಿಗಳಲ್ಲಿ ಹೆಚ್ಛು ಕಂಡೂಬರುತ್ತದೆ. ಕೆಳ ವರ್ಗದ ಸ್ಥನಿಗಳಲ್ಲಿ ಕಡೀಮೆಯಾಗಿ ಕಂಡುಬರುತ್ತದೆ.ಮಾನವನಲ್ಲಿ ಸ್ವೇದಗ್ರಂಥಿಗಳು 200–400/cm² ನಂತೆ ಕಂಡುಬರುತ್ತದೆ.ಪಾರದರ್ಶಕ,ನಿರ್ಗಂಧ ದ್ರವ್ಯವನ್ನು ಸ್ರವಿಸುತ್ತವೆ.ಸೋಡಿಯಂ ಕ್ಲೋರೈಡ್,ನೀರು,ಬೆವರಿನ ಪ್ರಮುಖ ಅಂಶಗಳು.ದೆಹದ ಉಷ್ಣ ನಿಯಂತ್ರಣದಲ್ಲಿ ಭಾಗವಹಿಸತ್ತದೆ.ಬಾಷ್ಪೀಕರಣದ ಮೂಲಕ ದೇಹವನ್ನು ತಂಪಾಗೆ ಇಡಲು ಸಹಾಯ ಮಾದುತ್ತದೆ.ಗ್ರಂಥಿಗಳ ಎಪಿತೀಲಿಯಲ್ ಕೋಶಗಲಲ್ಲಿ ತಯಾರಾಗಿ ಚರ್ಮದ ನಾಳಕ್ಕೆ ತಲುಪಿ ಅಲ್ಲಿಂದ ಸ್ವೇದ ರಂಧ್ರದ ಮೂಲಕ ಹೊರಬರುತ್ತವೆ.ಬೆವರಿನ ಗಂಧಕ್ಕೆ ಕಾರಣ ಅಣು ಜೀವಿಗಳು.ಭಯ,ಸಿಟ್ಟು,ಆತಂಕ,ಮಾನಸಿಕ ಒತ್ತಡ,ನೋವು, ಅತಿಯಾದ ವ್ಯಾಯಾಮದ ಸಮಯದಲ್ಲಿ ಈ ಗ್ರಂಥಿಗಳು ಸ್ರವಿಕೆಯನ್ನು ಹೆಚ್ಛು ಮಾಡುತ್ತವೆ.ಸ್ವೇದಗ್ರಂಥಿಗಳ ಛಟುವಟಿಕೆಯು ಅನುವೇದನಾ ನರವ್ಯೂಹದ ನಿಯಂತ್ರಣದಲ್ಲಿದೆ.ದೇಹದ ತಾಪಮಾನದಲ್ಲಿ ಬದಲಾವಣೆಯಾಗುತ್ತಿದ್ದಂತಿಯೆ ಈ ಗ್ರಂಥಿಗಳು ಸ್ರವಿಕೆಯನ್ನು ಆರಮ್ಭ ಮಾದಡುತ್ತವೆ.

ವರ್ಗ:ಶರೀರ ಶಾಸ್ತ್ರ
ಕುರುಂಬ ಮಾಲ್ಡೀವ್ಸ್

ಉತ್ತರ ಮಲ್ ಹವಳ ನೆಲೆಯಲ್ಲಿ ಇರುವ, **ಕುರುಂಬ ಮಾಲ್ಡೀವ್ಸ್** ಮಾಲ್ಡೀವ್ಸ್ನ ವಿಹಮನಾಫುಷಿ ದ್ವೀಪದಲ್ಲಿ ಇರುವ ಒಂದು 4.5 ಸ್ಟಾರ್ ರೆಸಾರ್ಟ್, ಆಗಿದೆ ಮತ್ತು ಇದನ್ನು ಯುನಿವರ್ಸಲ್ ರೆಸಾರ್ಟ್ಸ್ ನಿರ್ವಹಿಸುತ್ತದೆ,ಕುರುಂಬ ಮಾಲ್ಡೀವ್ಸ್ ದೇಶದ ಮೊದಲ ಮಾಲ್ಡೀವ್ಸ್ ರೆಸಾರ್ಟ್ ಆಗಿದೆ.ವಾಸ್ತುಶಿಲ್ಪಿ ಮೊಹಮದ್ ಶಫೇಕ್ ವಿನ್ಯಾಸಗೊಳಿಸಿದರು.

## ಇತಿಹಾಸ 
ರೆಸಾರ್ಟ್ ಮೊಹಮದ್ ಉಮರ್ ಮನಿಕು ಮತ್ತು ಹುಸೇನ್ ಅಫೀಫ್ ಸೇರಿದಂತೆ ಸ್ಥಳೀಯ ಮಾಲ್ಡೀವಿಯನ್ಸ್ರಿಂದ  1972 ರಲ್ಲಿ ಪ್ರಾರಂಭವಾಯಿತು. ಸ್ಥಳೀಯ ಧಿವೆಹಿ ಭಾಷೆಯಲ್ಲಿ ತೆಂಗಿನ ಪದದ ಹೆಸರನ್ನು ಇದಕ್ಕೆ ಇಡಲಾಗಿದೆ, ಕುರುಂಬ 30 ಕೊಠಡಿಗಳನ್ನೋಳಗೊಂಡು ಶುರುವಿಟ್ಟುಕೊಂಡಿತು ಮತ್ತು ಇದನ್ನು ಸ್ಥಳೀಯ ವಸ್ತುಗಳನ್ನ ಬಳಸಿಕೊಂಡು ಗೋಡೆಗಳನ್ನು ಇಲ್ಲಿನ ಹವಳದ ಕಲ್ಲುಗಳಿಂದ ಕಟ್ಟಲಾಗಿದೆ, ಛಾವಣಿಗಳನ್ನು ಇಲ್ಲಿನ ಪಾಮ್ ಹುಲ್ಲಿನಿಂದ ಹೆಣೆಯಲಾಗಿದೆ.

## ಪ್ರಶಸ್ತಿಗಳು ಮತ್ತು ಸಾಧನೆಗಳು
### ರೆಸಾರ್ಟ್ ನ ಪ್ರಶಸ್ತಿಗಳು ಮತ್ತು ಸಾಧನೆಗಳು ಹೀಗಿವೆ :
### 2008
* ಹಿಂದೂ ಮಹಾಸಾಗರದ ಪ್ರಮುಖ ರೆಸಾರ್ಟ್ - ವಿಶ್ವ ಪ್ರಯಾಣ ಪ್ರಶಸ್ತಿ 
* ಮಾಲ್ಡೀವ್ಸ್ನ ಪ್ರಮುಖ ರೆಸಾರ್ಟ್ - ವಿಶ್ವ ಪ್ರಯಾಣ ಪ್ರಶಸ್ತಿ
* ಮಾಲ್ಡೀವ್ಸ್ನ ಪ್ರಮುಖ ಸ್ಪಾ ರೆಸಾರ್ಟ್ - ವಿಶ್ವ ಪ್ರಯಾಣ ಪ್ರಶಸ್ತಿ

### 2010
* ಮಾಲ್ಡೀವ್ಸ್ನ ಪ್ರಮುಖ ಹೋಟೆಲ್ - ವಿಶ್ವ ಪ್ರಯಾಣ ಪ್ರಶಸ್ತಿ 

ಅಡುಗೆ ತ್ಯಾಜ್ಯ, ಗಾಜು, ಕಾಗದ ಮತ್ತು ಪ್ಲಾಸ್ಟಿಕ್ ತ್ಯಾಜ್ಯಗಳನ್ನು  ಸಂಸ್ಕರಿಸುವ KURECT ಮರುಬಳಕೆ ಕೇಂದ್ರ ಕಾರ್ಯಾಚರಣೆ ನಡೆಸಲಾಗುತ್ತದೆ. KURECT ಕುರುಂಬ ಮರುಬಳಕೆ ಕೇಂದ್ರವಾಗಿದೆ. ಮಜಾ ರಿಕ್ರಿಯೇಷನ್ ಅವರ ರನ್ನಿಂಗ್ ಕಡಲ ಪರಿಸರದ ಸಂರಕ್ಷಣೆ ಬಗ್ಗೆ ಅತಿಥಿಗಳಿಗೆ ಶಿಕ್ಷಣ ಕೊಡುತ್ತದೆ.

## ಪ್ರಾಯೋಜಕತ್ವಗಳು
ಕುರುಂಬ ಮಾಲ್ಡೀವ್ಸ್ ಮಕ್ಕಳ ಹಕ್ಕುಗಳ ಸಲಹೆ ಪ್ರಾಯೋಜಿಸುವ ಮಾಲ್ಡೀವ್ಸ್ ಮಕ್ಕಳ ಹಕ್ಕುಗಳ ಪ್ರಚಾರ ಒಳಗೊಂಡ ಒಂದು ಸರ್ಕಾರೇತರ ಮತ್ತು ಲಾಭೋದ್ದೇಶವಿಲ್ಲದ ಸಂಸ್ಥೆ ಹೊಂದಿದೆ.

## ಉಲ್ಲೇಖಗಳು
ವರ್ಗ:ಪ್ರವಾಸೋದ್ಯಮ
ವರ್ಗ:ಮಾಲ್ಡೀವ್ಸ್
ಲಿಂಗಾಯತ ಪಂಚಮಸಾಲಿ

ಕರ್ನಾಟಕ, ಮಹಾರಾಷ್ಟ್ರ ಮತ್ತು ಆಂದ್ರಪ್ರದೇಶದ ಕೆಲ ಭಾಗದಲ್ಲಿ ಸೇರಿ ಒಂದು ಕೋಟಿಗೂ ಹೆಚ್ಚು ಜನಸಂಖ್ಯೆ ಉಳ್ಳ ವ್ಯವಸಾಯ ಆಧಾರಿತ ಬಲಿಷ್ಠ ಪಂಗಡ ಲಿಂಗಾಯತ ಪಂಚಮಸಾಲಿ ಪಂಗಡ.

ಪಂಚಮಸಾಲಿ ಸಮಾಜದ ಜಗದ್ಗುರುಗಳು** : ಜಗದ್ಗುರು ಶ್ರೀ ವಚನಾನಂದ ಮಹಾಸ್ವಾಮಿಗಳು ಹಾಗೂ ಜಗದ್ಗುರು ಶ್ರೀ ಬಸವ ಜಯಮೃತ್ಯುಂಜಯ ಮಹಾಸ್ವಾಮಿಗಳು**

**ಪಂಚಮಸಾಲಿ ಸಮುದಾಯದ ಎರಡು ಪ್ರಮುಖ ಪೀಠಗಳಿವೆ.**

**ಮೊದಲನೆಯದ್ದು ಹರಿಹರ ವೀರಶೈವ ಲಿಂಗಾಯತ ಪಂಚಮಸಾಲಿ ಜಗದ್ಗುರು ಪೀಠ.** 

**ಎರಡನೆಯದ್ದು ಕೂಡಲಸಂಗಮ ಲಿಂಗಾಯತ ಪಂಚಮಸಾಲಿ ಪೀಠ.**

ಒಕ್ಕಲತನವೊಂದೇ(ಕೃಷಿ) ಇವರ ಮೂಲ ಕಸುಬು, ತುಂಬಾ ಸರಳ ಮತ್ತು ಸ್ವಾಭಿಮಾನಿಗಳು ಈ ಜನರು. ಲಿಂಗಾಯತ ಪಂಚಮಸಾಲಿ ಜನಾಂಗವನ್ನ ಪಂಚಪೀಠ ಮತ್ತು ಮಲೆನಾಡಿನ ಲಿಂಗಾಯತ ಗೌಡರು ಎಂದು ಕೂಡ ಕರೆಯುತ್ತಾರೆ.

 ಮಖಾರಿ ತನ್ನ ೫ ನೇ ಮಗನಾದ ಮಿಂಡಗುದ್ದಲಿ ಗೌಡಗೆ  ಕೃಷಿ ಕಾಯಕ ಹಚ್ಚಿದನು. ಅವನದೇ ಪಂಚಮಸಾಲು ಅಥವಾ ಪಂಚಮಸಾಲಿ. ಅರ್ಥ: ಸಾಲು=ಸಂಪ್ರದಾಯ, ಸೆಟ್ಟಿ=ವೃತ್ತಿ.ಮಿಂಡಗುದ್ದಲಿಸೆಟ್ಟಿಯ ನಿಜರೂಪ 'ಮೇಂಡೆಗುದ್ದಲಿಸೆಟ್ಟಿ. ಮೇಂಡೆ ಎಂದರೆ ಮೇಟಿ. ಗುದ್ದಲಿ, ಮೇಟಿಗಳೇ ಇಂದಿಗೂ ಪಂಚಮಸಾಲಿಗಳ ಮುಖ್ಯ ಉಪಕರಣಗಳು. 

 ಪಂಚಸೆಟ್ಟಿಗಳ ಕಥೆ ವೃತ್ತಿಯ ಆಧಾರದ ಮೇಲೆ ಪ್ರಾಚೀನ ಸಮಾಜ ಕವಲಾಗಿದ್ದು ಸೂಚಿಸುತ್ತದೆ. ಇದರಲ್ಲಿ ಐದನೇ ಗುಂಪಿನವರಾದ ಪಂಚಮಸಾಲಿಗಳು ಕೃಷಿಕರಾಗಿದ್ದರಿಂದ ದೊಡ್ಡ ಸಂಖ್ಯೆಯಲ್ಲಿ ಬೆಳೆದರು.
 ಶಾಸನಗಳಲ್ಲಿ ಕಾಣುವ 'ಪಂಚಮಠ' 'ಪಂಚವಣಿಜ' ಮಠಗಳು ಪಂಚಸೆಟ್ಟಿಗಳಿಗೆ ಸೇರಿದ್ದವು. ನಂತರ ಬಂದ ಪಂಚಾಚಾರ್ಯರರು ಇವುಗಳನ್ನು ವಶಪಡಿಸಿಕೊಂಡು ಪಂಚವಣ್ಣಿಗೆ ಮಠಗಳೆಂದು ಕರೆದರು. (ಮಾರ್ಗ ೪ ರಿಂದ ಆಯ್ದ ಕೆಲವು ಭಾಗಗಳು) 

: ಖ್ಯಾತ ಇತಿಹಾಸಕಾರರಾದ ಶಂಭಾ ಜೋಶಿಯವರು ಹೇಳಿದಂತೆ " 'ಚಳಕ' ಅಂದರೆ ಕೃಷಿ ಸಲಕರಣೆ ಸಲಿಕೆ ಎಂದು, ಇದನ್ನು ಆಗಿನ ಕೃಷಿಕರು ಕೃಷಿ ಕಾಯಕದಲ್ಲಿ ಇದನ್ನು ಬಳಸುತ್ತಿದ್ದರು," ಅಂದರೆ ಕರ್ನಾಟಕ ರಾಜ್ಯದ ಉತ್ತರದ ಭಾಗದಲ್ಲಿ(ಚಾಲುಕ್ಯ ಸಾಮ್ರಾಜ್ಯದ ಬಹುತೇಕ ಎಲ್ಲ) ಆಗಿನ ಕಾಲದಲ್ಲಿ ಕೃಷಿಯನ್ನ ನಡೆಶಿಕೊಂಡು ಬರುತ್ತಿರುವವರು ಇಂದಿನ ಪಂಚಮಸಾಲಿ ಜನಾಂಗವೇ!, ಜೊತೆಗೆ ಚಾಲುಕ್ಯರ ಸಿಕ್ಕ ಕೆಲ ಶಾಸನಗಳಲ್ಲಿ ಪಂಚರಾಜ್ಯಾಧೀಶ್ವರರು ಮತ್ತು ಪಂಚಾಶಲರು ಎಂದು ಕಂಡು ಬಂದಿದೆ ಹೀಗಾಗಿ ಇಂದಿನ ಪಂಚಮಸಾಲಿ ವಂಶಜರೇ ಅಂದಿನ ಬೃಹತ್ ಚಾಲುಕ್ಯ ಸಾಮ್ರಾಜ್ಯದ ಉದಕರು ಆಗಿದ್ದರು ಎಂಬುದು ಬಲವಾದ ವಾದ. 

**ಬಸವಣ್ಣ** : ವಿಶ್ವ ಪ್ರಸಿದ್ಧ ಸಮಾಜ ಸುಧಾರಕ ಬಸವಣ್ಣ ಹುಟ್ಟುಹಾಕಿದ ಲಿಂಗಾಯತ ಧರ್ಮದ ಮೊದಲ ಅನುಯಾಯಿಗಳು ಪಂಚಮಸಾಲಿಗಳೇ! ಇದು ಅನೇಕ ವಚನ ಮತ್ತು ಜಾನಪದ, ಲಾವಣಿ ಪದ್ಯಗಳಲ್ಲಿ ಕಂಡು ಬರುತ್ತದೆ. ಮತ್ತು ಬಸವಣ್ಣನ ಪಂಚಾಚಾರದ ಪಾಲಕರು ಇವರು, ಅದೆ ಮುಂದೆ ಪಂಚಮಸಲಿ ಎಂದು ಆಗಿರಬಹುದು ಎಂದು ಕೆಲವರು ಹೇಳುತ್ತಾರೆ.

**ವಿಜಯನಗರದ ಸಂಗಮ ವಂಶ** : ಪಂಚಮಸಾಲಿ ಸಮಾಜದ ಇತಿಹಾಸ ವಿಜಯನಗರದ ಜೊತೆಗೂ ಬೆಸೆದುಕೊಂಡಿದೆ, ಸಂಗಮ ವಂಶದ ಪ್ರಸಿದ್ಧ ದೊರೆ ಪ್ರೌಢದೇವರಾಯ ಇದೆ ಕುಲದವನು ಎಂದು ಕೆಲ ವಿದ್ವಾಂಸರು ಅಭಿಪ್ರಾಯ ಪಟ್ಟಿದ್ದಾರೆ.

 

**ಕಿತ್ತೂರ ಸಂಸ್ಥಾನ** : 16-18 ನೇ ಶತಮಾನದಲ್ಲಿ ಸ್ವಾಭಿಮಾನಿ ಸ್ವತಂತ್ರ ಸಂಸ್ಥಾನ ಕಿತ್ತೂರ ಸಂಸ್ಥಾನ, ಈ ಮನೆತನದ ಹೆಮ್ಮೆ ಮತ್ತು ಸಮಾಜದ ಹೆಮ್ಮೆ ಕಿತ್ತೂರ ರಾಣಿ ಚೆನ್ನಮ್ಮ, ಭಾರತದ ಮೊದಲ ಸ್ವಾತಂತ್ರ್ಯ ಕಹಳೆ ಓದಿದವಳು ಕಿತ್ತೂರ ಚೆನ್ನಮ್ಮ, ಬ್ರಿಟಿಷರ ವಿರುದ್ಧ ಯುದ್ಧ ಮಾಡಿ ಗೆದ್ದು ಕೀರ್ತಿ ಪಡೆದ ವೀರ ಮಹಿಳೆ.

ರಾಜಕೀಯದಲ್ಲಿ ಹೆಸರು ಮಾಡಿದವರು

ದಿ. ಎಸ್. ಆರ್. ಕಾಶಪ್ಪನವರ - ಹುನಗುಂದ

ಬಸವನಗೌಡ ಪಾಟೀಲ್ ಯತ್ನಾಳ -ವಿಜಯಪುರ

ಮುರುಗೇಶ್ ನಿರಾಣಿ - ಬೀಳಗಿ

ವಿಜಯಾನಂದ ಕಾಶಪ್ಪನವರ - ಹುನಗುಂದ

ವೀಣಾ ಕಾಶಪ್ಪನವರ  - ಹುನಗುಂದ

ಶ್ರೀಶೈಲಪ್ಪ ಬಿದರೂರ - ಗದಗ

ಸಿ ಸಿ ಪಾಟೀಲ - ಗದಗ

ಸಿದ್ದು ಸವದಿ-ತೇರದಾಳ

ಲಕ್ಷ್ಮೀ ಹೆಬ್ಬಾಳ್ಕರ

ವಿನಯ್ ಕುಲಕರ್ಣಿ

## ಸಂಪ್ರದಾಯ ಮತ್ತು ಧಾರ್ಮಿಕತೆ
ವಿವೈಧ ಜಾತಿ ಮತ ಪಂಥಗಳಲ್ಲಿ ಹರಿದು ಹಂಚಿ ಹೋದ ಪಂಚಮಸಾಲಿ ಜನಾಂಗ ಪ್ರಾರಂಭದಲ್ಲಿ ಪ್ರಕ್ರುತಿಯ ಒಡನಾಟದಲ್ಲಿ ವಿಶ್ವಮತಾವಲಂಬಿಗಳಾಗಿದ್ದರು.
ರಂಗಮನೆ

ರಂಗಮನೆ ಒಂದು ಸಾಂಸ್ಕೃತಿಕ ಕಲಾಕೇಂದ್ರ ಹಾಗೂ ರಂಗಸಂಘ. ಇದು ದಕ್ಷಿಣ ಕನ್ನಡ ಜಿಲ್ಲೆಯ ಸುಳ್ಯ ತಾಲೂಕಿನ ಪರಗೇಟ್(ತುಳು) ಎಂಬಲ್ಲಿದೆ. ಜೀವನ್ ರಾಮ್ ಸುಳ್ಯ ಇವರು ಇದನ್ನು ಸ್ಥಾಪಿಸಿದವರು ಹಾಗೂ ಈಗಿನ ಮುಖ್ಯಸ್ಥರು. ಸುಳ್ಯದಂತಹ ಗ್ರಾಮೀಣ ಪ್ರದೇಶದಲ್ಲಿ ಆರೋಗ್ಯಕರ ಸಾಂಸ್ಕೃತಿಕ ವಾತಾವರಣವನ್ನು ಪಸರಿಸಲು ಫಲಾಪೇಕ್ಷೆ ಇಲ್ಲದೆ ಹುಟ್ಟು ಹಾಕಿದ ಸಂಸ್ಥೆ.

## ಉದ್ದೇಶ
ಸಾಂಸ್ಕೃತಿಕ, ಸಾಹಿತ್ಯಿಕ, ಶೈಕ್ಷಣಿಕವಾಗಿ ತನ್ನ ಗಟ್ಟಿತನವನ್ನು ಉಳಿಸಿಕೊಂಡು ಬಂದ ಸಂಸ್ಕೃತಿ-ಪರಂಪರೆಗಳ ಹೊಂದಿರುವ ಕರಾವಳಿಯ ಯಕ್ಷಗಾನ, ಭೂತಾರಾಧನೆ, ಕಂಬಳ, ನಾಗಮಂಡಲ, ರಂಗಭೂಮಿ ಇಂತಹ ಸಾಂಸ್ಕೃತಿಕ ಬೇರುಗಳನ್ನು ಗಟ್ಟಿಮಾಡುವ ಉದ್ದೇಶದಿಂದ ಸ್ಥಾಪಿಸಲಾಗಿದೆ.
## ರಂಗಮನೆ ಕಟ್ಟಡ
ರಂಗಮನೆಯ ಆವರಣದಲ್ಲಿ ತಾಲೀಮಿಗಾಗಿ ವೃತ್ತಾಕಾರದಲ್ಲಿ ನಿರ್ಮಿತವಾದ ಸುಜನಾ ರಂಗ ಕುಟೀರ, ಗ್ರೀನ್‌ರೂಂ, ಪ್ರಶಸ್ತಿ ಫಲಕಗಳಿಂದ, ರಂಗಸಜ್ಜಿಕೆ, ಪರಿಕರಗಳಿಂದ, ಸಂಗೀತ ವಾದ್ಯ ಉಪಕರಣಗಳಿಂದ, ಯಕ್ಷಸ್ಮರಣಿಕೆಗಳಿಂದಲೇ ತುಂಬಿರುವ ರಂಗಭೂಮಿಯ ಮನೆ.

ರಂಗಮನೆಯ ಪ್ರವೇಶದ್ವಾರದ ಕಬ್ಬಿಣದ ಗೇಟಿನಲ್ಲಿ ಜಾತ್ರೆಯ ದೃಶ್ಯ, ದೃಷ್ಠಿ ಚಾವಡಿ, ಸುತ್ತಲಿನ ಗೋಡೆಗಳಲ್ಲಿ ಅರಳಿನಿಂತ ಬದುಕಿನ ನಾನಾ ಮುಖಗಳನ್ನು ಬಿಂಬಿಸುವ ಕಲಾತ್ಮಕ ಚಿತ್ರರೇಖೆಗಳು, ರಂಗಮನೆಯ ಬಾಗಿಲಲ್ಲಿ ಕಥಕ್ಕಳಿ, ಯಕ್ಷಗಾನದ ತೆಂಕು-ಬಡಗಿನ ವಾದ್ಯಗಳ ಸಂಯೋಜನೆ, ಪ್ರತೀ ಕಿಟಕಿಗಳಲ್ಲಿ ಭಾರತೀಯ ಸಂಸ್ಕೃತಿಯನ್ನು ಬಿಂಬಿಸುವ ನೂರಾರು ಕಲಾತ್ಮಕ ಚಿತ್ರಗಳು, ರಂಗಮನೆಯ ಈಶಾನ್ಯ ದಿಕ್ಕಿನಲ್ಲಿ ತಲೆಯೆತ್ತಿ ನಿಂತಿರುವ ಯಕ್ಷದ್ರೋಣನೆಂದೇ ಪ್ರಸಿದ್ಧಿ ಪಡೆದ ಬಣ್ಣದ ಮಾಲಿಂಗರ ಮೈರಾವಣ ವೇಷದ ಬೃಹತ್ ಯಕ್ಷಪ್ರತಿಮೆ ಇದೆ. 
## ಸಾಂಸ್ಕೃತಿಕ ಚಟುವಟಿಕೆಗಳು
ರಂಗಚಟುವಟಿಕೆ, ಜಾದೂ, ಶಾಸ್ತ್ರೀಯ ಸಂಗೀತ, ಭರತನಾಟ್ಯ, ಯಕ್ಷಗಾನ, ಜಾನಪದ, ನೃತ್ಯ, ಪ್ರಸಾಧನ ಕಾರ‍್ಯಾಗಾರ, ನೃತ್ಯ ತರಭೇತಿ, ತಾಳಮದ್ದಳೆ, ರಂಗಗೀತೆ ಗಾಯನ, ಇಂದ್ರಜಾಲ, ಪವಾಡ ರಹಸ್ಯ ಬಯಲು, ಮಕ್ಕಳ ಬೇಸಿಗೆ ಶಿಬಿರ, ಏಕವ್ಯಕ್ತಿ ರಂಗಪ್ರಯೋಗ, ಶಿಕ್ಷಕರಿಗೆ ರಂಗಕಲಿಕೆ, ಅಭಿನಯ ಕಮ್ಮಟ, ಯಕ್ಷರಂಗ ಕಾರ‍್ಯಾಗಾರ, ಮೂಡಲಪಾಯ, ಗೊಂಬೆಯಾಟ, ಚಿತ್ರಕಲಾ ಕಮ್ಮಟ. ವರ್ಷದ ಫೆಬ್ರವರಿ ತಿಂಗಳಲ್ಲಿ ರಂಗಸಂಭ್ರಮ ಸಾಂಸ್ಕೃತಿಕ ಉತ್ಸವ ನಡೆಯುತ್ತದೆ. ಯಕ್ಷಗಾನ, ಸಂಗೀತ, ನಾಟಕಗಳು ಪ್ರದರ್ಶನಗೊಳ್ಳುತ್ತವೆ. ಏಪ್ರಿಲ್ ತಿಂಗಳಲ್ಲಿ ಬೇಸಿಗೆ ಶಿಬಿರ ನಡೆಯುತ್ತದೆ. ರಾಜ್ಯದ ೨೦೦ರಷ್ಟು ಮಕ್ಕಳು ಇದರಲ್ಲಿ ಭಾಗವಹಿಸುತ್ತಾರೆ. ಇವುಗಳಲ್ಲದೆ ಸುಜನಾ ಯಕ್ಷಗಾನ ಅಧ್ಯಯನ ಕೇಂದ್ರವೂ ಇಲ್ಲಿ ಕಾರ್ಯ ನಿರ್ವಹಿಸುತ್ತಿದೆ. ಇದರ ಆಶ್ರಯದಲ್ಲಿ ಯಕ್ಷಗಾನ ಉತ್ಸವಗಳನ್ನು ಆಯೋಜಿಸಲಾಗುತ್ತದೆ.
## ರಾಜ್ಯಾದ್ಯಂತ ನಿರ್ದೇಶಿಸಿದ ನಾಟಕಗಳು
ಮೃಚ್ಛಕಟಿಕ, ಸೂರ್ಯಶಿಕಾರಿ, ತಲೆದಂಡ, ಮಹಾಮಾಯಿ, ಅಂಧಯುಗ, ಸಾಹೇಬರು ಬರುತ್ತಾರೆ, ಅಸುದ್ಧೋ(ತುಳು), ಪಿಲಿಪತ್ತಿ ಗಡಸ್(ತುಳು), ಝುಂ ಝಾಂ ಆನೆ ಮತ್ತು ಪುಟ್ಟ, ಪುಷ್ಪರಾಣಿ, ಮಕ್ಕಳ ಮಾಯಾಲೋಕ , ಢಾಣಾ ಡಂಗುರ , ಭಾಸ ಭಾರತ, ಅಲಾವುದೀನ ಮತ್ತು ಮಾಂತ್ರಿಕ ದೀಪ, ನಕ್ಕಳಾ ರಾಜಕುಮಾರಿ, ದೂತವಾಕ್ಯ , ಮಧ್ಯಮ ವ್ಯಾಯೋಗ, ಊರುಭಂಗ.
## ಉಲ್ಲೇಖಗಳು

ವರ್ಗ:ರಂಗಕಲೆ
ಕಮರ್ಷಿಯಲ್ ಸ್ಟ್ರೀಟ್, ಬೆಂಗಳೂರು

ಬೆಂಗಳೂರಿನ ಸುತ್ತಮುತ್ತಲಿನ ಪ್ರದೇಶಗಳನ್ನು ಈಗಾಗಲೇ ಸುತ್ತಿದ್ದಿರೆಂದರೆ, ನಡೆಯಿರಿ, ಕಮರ್ಷಿಯಲ್ ಸ್ಟ್ರೀಟ್ಸ್ ಗೆ! ಈಗ ಶಾಪಿಂಗ್ ಸಮಯ. ಕಮರ್ಷಿಯಲ್ ಸ್ಟ್ರೀಟ್ಸ್  ಯಾವಾಗಲು ಲೈಟ್ ಖಂಬಗಳು ಮತ್ತು ಅಲಂಕಾರಿಕ ಲೈಟ್ ಎಳೆಗಳಿಂದ ಆವರಿಸಿರುತ್ತದೆ. ಬ್ರಿಗೇಡ್ ರೊಡ್ ಮತ್ತು ಕಾಮರಾಜ ರೊಡ್ ಮುಖಾಂತರ ಇದನ್ನು ತಲುಪಬಹುದು. ಇಲ್ಲಿ ದೊಡ್ಡ ದೊಡ್ಡ ಖ್ಯಾತವಾಗಿರುವ ಅಂಗಡಿ ಮುಗ್ಗಟ್ಟುಗಳ ಜೊತೆಗೆ ಬೂಟುಗಳು, ಕಲಾಕೃತಿಗಳು ಹಾಗು ಇತರೆ ಸಾಮಾನ್ಯ ಸಾಮಗ್ರಿಗಳನ್ನು ಮಾರುವ ಅಂಗಡಿಗಳು ಕೂಡಾ ಇವೆ. ಕಮರ್ಷಿಯಲ ಸ್ಟ್ರೀಟ್ ತನ್ನ ಬಣ್ಣ ಬಣ್ಣದ ಅದರಲ್ಲೂ ಮಹಿಳೆಯರ ಉಡುಪುಗಳಿಗಾಗಿ ಜನಪ್ರಿಯವಾಗಿದೆ. ಸಾಮಾನ್ಯವಾಗಿ ಇಲ್ಲಿ ಅಂಗಡಿಗಳು ಬೆಳಿಗ್ಗೆ 10.30 ರ ನಂತರ ತೆರೆಯುತ್ತವೆ. ಪ್ಲಾಸ್ಟಿಕ್ ರೂಪದ ದುಡ್ಡುಗಳಾದ ಡೆಬಿಟ್ ಕಾರ್ಡ್, ಕ್ರೆಡಿಟ್ ಕಾರ್ಡ್ ಗಳನ್ನು ಇಲ್ಲಿ ಬಳಸುವುದು ಕಷ್ಟಕರವಾದ್ದರಿಂದ ದುಡ್ಡನ್ನು ತೆಗೆದುಕೊಂಡು ಹೋಗುವುದು ಉತ್ತಮ. ಇಲ್ಲಿ ನೀವು ಸ್ಥಿತಿಗತಿಗಳಿಗನುಸಾರವಾಗಿ ಒಂದು ಮಟ್ಟಕ್ಕೆ ಇಳಿದು ಚೌಕಾಸಿಯಿಂದ ಖರೀದಿ ಮಾಡಬೇಕು. ಇಲ್ಲಿಯ ಬಹುತೇಕ ಅಂಗಡಿಗಳು ಮಹಿಳೆಯರಿಗೇ ಮೀಸಲಾಗಿದ್ದು, ಅಲ್ಲಲ್ಲಿ ಕಾಣಸಿಗುವ ಚಹಾ ಅಂಗಡಿಗಳು,ಹೋಟೆಲ್ ಗಳು ಪುರುಷರಿಗೆ ಆನಂದವನ್ನುಂಟುಮಾಡುತ್ತವೆ. ಶುಚಿತ್ವವನ್ನು ಇಷ್ಟಪಡುವವರು ಕೆ.ಎಫ್.ಸಿ ಮತ್ತು ಪೀಜ್ಜಾ ಹಟ್ ಗಳಿಗೆ ಭೇಟಿ ನೀಡಬಹುದು. ಒಂದು ದಿನದ ಚಟುವಟಿಕೆಯು ನಿಮ್ಮನ್ನು ಹಣ್ಣುಗಾಯಿ ನೀರುಗಾಯಿ ಮಾಡಿದರೂ ಕೂಡ ಇಲ್ಲಿಯ ಮೋಹಕತೆಯು ಇಲ್ಲಿಗೆ ಮತ್ತೆ ಮತ್ತೆ ಬರಲು ಪ್ರೇರೆಪಿಸುತ್ತದೆ

## ಉಲ್ಲೇಖಗಳು
## ಗ್ಯಲರಿ

File:Commercial Street, Bangalore by CH Doveton (1900).jpg|Commercial Street in 1900
File:Commercial Street, Bangalore, India.jpg|Commercial Street during daytime
File:Commercial st.jpg|Commercial Street during evening
ಶೇಷಾದ್ರಿ ಐಯರ್ ಸ್ಮಾರಕ ಭವನ, ಬೆಂಗಳೂರು

ಶೇಷಾದ್ರಿ ಐಯರ್ ಸ್ಮಾರಕ ಭವನವು ಬೆಂಗಳೂರಿನ ಜನಪ್ರಿಯ ಪ್ರವಾಸಿ ತಾಣಗಳಲ್ಲಿ ಒಂದಾಗಿದ್ದು, ತನ್ನ ಪಕ್ಕಾ ಯೂರೊಪಿಯನ ಶೈಲಿಯ ನಿರ್ಮಾಣದಿಂದಾಗಿ ಖ್ಯಾತಿ ಪಡೆದಿದೆ. ಇದನ್ನು 1883 ರಿಂದ 18 ವರ್ಷಗಳ ಕಾಲ ಮೈಸೂರು ರಾಜ್ಯದ ದೀವಾನರಾಗಿದ್ದಂತಹ ಕೆ.ಶೇಷಾದ್ರಿ ಐಯರ್ ಅವರ ಸ್ಮರಣಾರ್ಥವಾಗಿ ನಿರ್ಮಿಸಲಾಗಿದೆ. ಶ್ರೀ ಶೇಷಾದ್ರಿಯವರು ತಮ್ಮ ಸೇವೆಯಲ್ಲಿ ತೋರ್ಪಡಿಸಿದ ಶೃದ್ಧೆ ಹಾಗು ದಕ್ಷತೆಯ ಗೌರವಾರ್ಥವಾಗಿ, ಇದು ಅಂದಿನ ಬ್ರೀಟಿಷ್ ವೈಸ್ ರಾಯ್ ನಾದ ಲಾರ್ಡ್ ಕರ್ಜನ್ ನಿಂದ ನಿರ್ಮಾಣವಾಗಿದೆ.ಈ ಶೇಷಾದ್ರಿ ಭವನದ ಕಟ್ಟಡವು ಬೆಂಗಳೂರಿನ ಆಡಳಿತಾತ್ಮಕ ಕೇಂದ್ರಭಾಗದಲ್ಲಿರುವ ಕಬ್ಬನ ಉದ್ಯಾನವನದಲ್ಲಿದೆ.ಕಟ್ಟಡವು ಕೆಂಪು ಬಣ್ಣದಿಂದ ನಿರ್ಮಿತವಾಗಿದ್ದು, ಅದರ ಮುಂಭಾಗ ಗುಲಾಬಿ ಹೂದೋಟವಿದ್ದು, ಒಂದು ಮಾದಕ ಸೌಂದರ್ಯ ಮತ್ತು ಕಲೆಯಿಂದ ತುಂಬಿದ ರಚನೆಯಾಗಿ ಹೊರಹೊಮ್ಮುತ್ತದೆ. ಈ ಕಟ್ಟಡದಲ್ಲಿ, 830 ರಿಂದ 1900 ರ ಅವಧಿಯಲ್ಲಿನ 2.65 ಲಕ್ಷ ಪುಸ್ತಕಗಳ ಸಂಗ್ರಹವಿರುವ ಗ್ರಂಥಾಲಯವಿದ್ದು ಓದುಗರ ಸ್ವರ್ಗವೆನಿಸಿದೆ. ಗ್ರಂಥಾಲಯವು ಪ್ರತಿ ಸೋಮವಾರ ಮುಚ್ಚಿದ್ದು,ತನ್ನಲ್ಲಿರುವ ಉತ್ತಮವಾದ ಬ್ರೇಯಿಲ್ ಲಿಪಿಯ ಸಂಗ್ರಹಕ್ಕೂ ಹೆಸರುವಾಸಿಯಾಗಿದೆ. ಉಳಿದ ದಿನಗಳಲ್ಲಿ ಗ್ರಂಥಾಲಯವು ಸಾಮಾನ್ಯವಾಗಿ ಬೆಳಿಗ್ಗೆ 8.30 ರಿಂದ ಸಾಯಂಕಾಲ 7 ಘಂಟೆಯವರೆಗೆ ಕಾರ್ಯ ನಿರ್ವಹಿಸುತ್ತದೆ. ಒಂದು ದಂತಕಥೆಯಂತಿರುವ ಈ ಕಟ್ಟಡವು ಸುಮಾರು 300 ಚ.ಕಿ.ಮೀ. ವಿಸ್ತಿರ್ಣವನ್ನು ಹೊಂದಿದೆ. ಹಚ್ಚಹಸಿರಿನ ನಡುವೆ ಕೆಂಪು ಬಣ್ಣ ಹೊಂದಿರುವ ಈ ಕಟ್ಟಡ ಎದ್ದು ಕಾಣುವಂತಾಗಿದ್ದು ಸೌಂದರ್ಯಕ್ಕೆ ಹೆಚ್ಚಿನ ಮೆರುಗು ನೀಡುತ್ತದೆ. ಈ ಕಾರಣದಿಂದಲೂ ಕೂಡ, ಈ ಸ್ಥಳಕ್ಕೆ ಬರುವ ಅನೇಕ ಪ್ರವಾಸಿಗರು ಈ ಕಟ್ಟಡಕ್ಕೂ ಭೇಟಿ ನೀಡುತ್ತಾರೆ.

ವರ್ಗ:ಸ್ಮಾರಕಗಳು
ಕ್ಲೇರಿಹ್ಯೂ

ಕ್ಲೇರಿಹ್ಯೂ- ಪ್ರಾಸಬದ್ಧವಾದ ಎರಡು ದ್ವಿಪದಿಗಳನ್ನೊಳಗೊಂಡ ಒಂದು ಚುಟುಕ ಪದ್ಯಜಾತಿ. ಎಡ್ಮಂಡ್ ಕ್ಲೇರಿಹ್ಯೂ ಬೆಂಟ್ಲೆ (1875-1956) ಎಂಬಾತ ಬಳಕೆಗೆ ತಂದನಾಗಿ ಈ ಪದ್ಯಜಾತಿಗೆ ಅವನ ಹೆಸರೇ ಬಂದಿದೆ. ಮುಖ್ಯವಾಗಿ ಅಣಕ, ಪರಿಹಾಸಗಳೇ ಈ ಚುಟಕಗಳ ಗುರಿ. ಮೊದಲ ಸಾಲಿನಲ್ಲಿ ಒಬ್ಬನ ಹೆಸರು ಬರುತ್ತದೆ. ಅನಂತರ ಅವನನ್ನು ಕುರಿತ ಒಂದು ವಿನೋದ ಪ್ರಸಂಗ ಬರುತ್ತದೆ. ಬೆಂಟ್ಲೆ ಪತ್ರಿಕೋದ್ಯಮಿ. ಕಾದಂಬರಿಕಾರ. ಬೇಸರ ಕಳೆಯುವುದಕ್ಕಾಗಿ ಆಗಾಗ ಚುಟಕ ಪದ್ಯಗಳನ್ನು ಗೀಚಿದನಂತೆ. ಬಯಾಗ್ರಫಿ ಫಾರ್ ಬಿಗಿನರ್ಸ್ (1905), ಮೋರ್ ಬಯಾಗ್ರಫಿ (1929) ಮತ್ತು ಬೇಸ್‍ಲೆಸ್ ಬಯಾಗ್ರಫಿ (1939) ಎಂಬ ಮೂರು ಸಂಕಲನಗಳಲ್ಲಿ ಈತನ ಕ್ಲೇರಿಹ್ಯೂಗಳು ಪ್ರಕಟವಾಗಿವೆ. ಉದಾಹರಣೆಗಾಗಿ ಒಂದು ಪದ್ಯನೋಡಬಹುದು.

ಆಫ್ಟರ್ ಡಿನರ್, ಎರಾಸ್‍ಮಸ್
ಟೋಲ್ಡ್ ಕೋಲೆಟ್ ಟು ಬಿ " ಬ್ಲಾಸ್‍ಮಸ್ "
ಹ್ವಿಚ್ ಕೋಲೆಟ್, ವಿತ್ ಸಮ್ ಹೀಟ್
ರಿಕ್ವೆಸ್ಟೆಡ್ ಹಿಮ್ ಟು ರಿಪೀಟ್.

	ಈ ಪದ್ಯಜಾತಿ ಲಿಮರಿಕ್‍ನಷ್ಟೇ ಜನಪ್ರಿಯವಾಯಿತು. ಈಚೆಗೆ ಇಂಥ ಪದ್ಯ ರಚನೆ ಮಾಡುವುದು ಮನೋರಂಜನೆಯ ಆಟವಾಗಿದೆ. ಟೈಮ್ಸ್ ಲಿಟರಲಿ ಸಪ್ಲಿಮೆಂಟಿನಂಥ ಪತ್ರಿಕೆಗಳು ಮೊದಲೆರಡು ಸಾಲುಗಳನ್ನು ಕೊಟ್ಟು ಪದ್ಯ ಪೂರ್ಣಮಾಡುವ ಸ್ಪರ್ಧೆಗಳನ್ನು ಆಗಾಗ ಏರ್ಪಡಿಸಿರುವುದನ್ನು ಇಲ್ಲಿ ನೆನೆಯಬಹುದು. ಜಿ.ಪಿ.ರಾಜರತ್ನಂ ಅವರು ಕನ್ನಡದಲ್ಲಿ ಮಕ್ಕಳಿಗಾಗಿ ಇಂಥ ಚುಟುಕಗಳನ್ನು ಯಶಸ್ವಿಯಾಗಿ ರಚನೆ ಮಾಡಿದ್ದಾರೆ. ದಿನಕರ ದೇಸಾಯಿಯವರ ರಚನೆಗಳು ರಾಜಕೀಯ ವಿಷಯಗಳನ್ನು ಟೀಕಿಸುತ್ತವೆ.		     								

ಕನ್ನಡದಲ್ಲೂ ಕ್ಲೇರಿಹ್ಯೂಗಳನ್ನು ಅಂತರ್ಜಾಲದಲ್ಲಿ ನೋಡಬಹುದಾಗಿದೆ. 

## ಇವನ್ನೂ ನೋಡಿ
#  ಕನ್ನಡದಲ್ಲಿ ಕ್ಲೇರಿಹ್ಯೂ 

ವರ್ಗ:ಪದ್ಯಜ
ಇಂಡಿಯನ್ ಇನ್ಸ್ಟಿಟ್ಯೂಟ್ ಆಫ್ ಸೈನ್ಸ್ ಬೆಂಗಳೂರು

ಬೆಂಗಳೂರಿನ ಐ.ಐ.ಎಸ್ ಸಿ ಯು ಉನ್ನತಮಟ್ಟದ ವಿದ್ಯಾಭ್ಯಾಸಕ್ಕೆ, ಉತ್ಕೃಷ್ಟವಾಗಿದ್ದು 1909 ರಲ್ಲಿ ಸ್ಥಾಪನೆಯಾಯಿತು. ಇದು ಬೆಂಗಳೂರಿನ ಉತ್ತರ ಭಾಗದಲ್ಲಿದ್ದು, ಮುಖ್ಯ ರೈಲು ನಿಲ್ದಾಣದಿಂದ 4 ಕಿ.ಮೀ. ದೂರದಲ್ಲಿದೆ. ಈ ಸಂಸ್ಥೆಯ ಸ್ಥಾಪನೆಯು ಕುತೂಹಲಕಾರಿಯಾದ ಇತಿಹಾಸವನ್ನು ಹೊಂದಿದೆ. 1892 ರಲ್ಲಿ ಜಮ್ ಸೇಠಜಿ ಮತ್ತು ಸ್ವಾಮಿ ವಿವೇಕಾನಂದರ ಮಧ್ಯೆ ನಡೆದಂತಹ ಸಹಜ ಮಾತುಕತೆಯಲ್ಲಿ ಇದರ ಯೊಚನೆ ಮೂಡಿ ಬಂದಿತು. ಮುಂದೆ 1909 ರಲ್ಲಿ ಮೈಸೂರಿನ ಮಹಾರಾಜರಿಂದ ಇದರ ಶಂಖು ಸ್ಥಾಪನೆ ನೆರವೇರಿಸಲಾಯಿತು. ಇಲ್ಲಿ ಒಟ್ಟು 40 ವಿಭಾಗಗಳಿದ್ದು, ಜಗತ್ತಿನ ಉತ್ತಮ ಮೂಲಸೌಕರ್ಯಗಳನ್ನು ಹೊಂದಿದೆ. 6 ಕ್ಯಾಂಟಿನ್ ಗಳು, ಜಿಮ್ಖಾನಾ, ಫುಟ್ ಬಾಲ ಮತ್ತು ಕ್ರಿಕೇಟ್ ಮೈದಾನ, ಹೋಟೆಲ್ ಗಳು, ಮಹಿಳೆ ಹಾಗು ಪುರುಷ ಹೊಸ್ಟೆಲ್ ಗಳನ್ನು ಇದು ಒಳಗೊಂಡಿದೆ. ಇಷ್ಟೇ ಅಲ್ಲದೆ ಈ ಸಂಸ್ಥೆಯ ಆವರಣವು ತನ್ನ ಉದ್ಯೋಗಿಗಳಿಗೆ ವಸತಿಗೃಹಗಳು, ಗ್ರಂಥಾಲಯಗಳು, ಶಾಪಿಂಗ್ ಕೇಂದ್ರಗಳು ಹಾಗು ಮಸಾಜ್ ಪಾರ್ಲರ್ ಗಳನ್ನು ಹೊಂದಿದೆ. ಇಲ್ಲಿ ದೇಸಿಯ ಮತ್ತು ವಿದೇಶಿಯ ಸಸ್ಯರಾಶಿಗಳ ಬೃಹತ ಸಂಗ್ರಹವಿದ್ದು ನೋಡಲು ಅದ್ಭುತವಾಗಿದೆ. ಕಟ್ಟಡವು ಶಾಸ್ತ್ರೀಯ ಶೈಲಿಯ ವಾಸ್ತುಶಿಲ್ಪವನ್ನು ಹೊಂದಿದೆ. ಸಂಸ್ಥೆಯು ಕೊಡುವ ಪದವಿಗಳನ್ನು ಎರಡು ವಿಭಾಗದಲ್ಲಿ ವಿಂಗಡಿಸಬಹುದಾಗಿದ್ದು ಒಂದು ಸಂಶೋಧನೆಗೆ ಕೊಡುವ ಪಿ.ಹೆಚ.ಡಿ ಮತ್ತು ಎಂ.ಎಸ್ ಪದವಿಗಳು. ಇನ್ನೊಂದು ಎಂ.ಇ ಹಾಗು ಎಂ.ಬಿ.ಎ ಪದವಿಗಳು ಎಂದು ಹೇಳಬಹುದು.
## ಉಲ್ಲೇಖಗಳು
ಸಮ್ಮಿಲನ ಶೆಟ್ಟಿ ಚಿಟ್ಟೆ ಪಾರ್ಕ್,ಬೆಳುವಾಯಿ

**ಸಮ್ಮಿಲನ ಶೆಟ್ಟಿ ಚಿಟ್ಟೆ ಪಾರ್ಕ್** ನ್ನು ೨೦೧೧ರಲ್ಲಿ ಸಮ್ಮಿಲನ ಶೆಟ್ಟಿಯವರು, ಚಿಟ್ಟೆಗಳನ್ನು ಸಂರಕ್ಷಿಸುವ ಉದ್ದೇಶದಿಂದ ಸ್ಥಾಪಿಸಿದರು.ಇದೊಂದು ಖಾಸಗಿ 
ಪಾರ್ಕ್ ಆಗಿದ್ದು, ಕೇವಲ ಚಿಟ್ಟೆಗಳನ್ನು ಸಂರಕ್ಷಿಸುವ ಕಾರ್ಯ ನಡೆಯುತ್ತದೆ. ಈ ಪಾರ್ಕ್ ೭.೩೫ ಎಕರೆ ಅಭಯಾರಣ್ಯದಲ್ಲಿ ಸ್ಥಾಪಿತವಾಗಿದೆ.. ಈ ಪಾರ್ಕ್ ಮಂಗಳೂರಿನ ಬೆಳುವಾಯಿಯಲ್ಲಿ ಸ್ಥಾಪಿತವಾಗಿದ್ದು. ಬೆಳುವಾಯಿಯು ಕಾರ್ಕಳ ಮತ್ತು ಮೂಡುಬಿದಿರೆ ಮಾರ್ಗದಲ್ಲಿ ಇದೆ.
ಈ ಪಾರ್ಕ್ ಅಧಿಕೃತವಾಗಿ ೨೦೧೩ರ ಆಗಸ್ಟ್ ನಲ್ಲಿ ಉದ್ಘಾಟನೆಯಾಯಿತು. ಮಂಗಳೂರಿನಿಂದ ೪೨ ಕಿಲೊ ಮೀಟರ್ ದೂರದಲ್ಲಿರುವ ಈ ಪಾರ್ಕ್ ಪಶ್ಚಿಮ ಘಟ್ಟ ಸಾಲುಗಳ ತಪ್ಪಲಿನಲ್ಲಿದೆ.ಇಲ್ಲಿ 118 ಪ್ರಬೇಧಗಳ ಚಿಟ್ಟೆಗಳು ದಾಖಲಾಗಿದೆ. ಇವುಗಳಲ್ಲಿ ಪಶ್ಚಿಮ ಘಟ್ಟಗಳಿಗೆ ಮಾತ್ರ ಸೀಮಿತವಾದ ಮಲಬಾರ್ ಬ್ಯಾಂಡೆಡ್ ಪೀಕಾಕ್(Malabar Banded Peacock) ಮಲಬಾರ್ ರೊಸ್ (Malabar rose) ಮುಂತಾದವು ಸೇರಿವೆ.
## ಲಾಂಛನ
ಈ ಚಿಟ್ಟೆ ಪಾರ್ಕ, ಲಾಂಛನವಾಗಿ ಸ್ಥಳೀಯ ಮತ್ತು ಪಶ್ಚಿಮ ಘಟ್ಟಗಳ ಬೆರಗುಗೊಳಿಸುವ 'ಮಲಬಾರ್ ಬ್ಯಾಂಡೆಡ್ ಪೀಕಾಕ್' ಚಿಟ್ಟೆಯನ್ನು ಹೊಂದಿದೆ.

## ಪಾರ್ಕ್ ನಲ್ಲಿ ಕಂಡುಬರುವ ಕೆಲವು ಪ್ರಬೇಧಗಳ ಚಿಟ್ಟೆಗಳ ಪಟ್ಟಿ
#ಇಂಡಿಯನ್ ಸ್ಕಿಪ್ಪರ್ (Indian Skipper)
#ಸ್ಮಾಲ್ ಪ್ಲಾಟ್(Small Flat)
#ಪೈಡ್ ಪ್ಲಾಟ್(Pied Flat)
#ರೆಡ್ ಹೆಲೆನ್(Red Helen)
#ಪ್ಯಾರಿಸ್ ಪಿಕಾಕ್(Paris Peacock)
#ಮಲಬಾರ್ ರೊಸ್(Malabar Rose)
#ಮಲಬಾರ್ ಬ್ಯಾಂಡೆಡ್ ಪೀಕಾಕ್ (Malabar Banded Peacock)
#ಯಾಮ್ ಪ್ಲೈ (Yamfly)
#ಇಂಡಿಯನ್ ಸನ್ ಬೀಮ್ (India Sunbeam)
#ಕಾಮನ್ ನವಾಬ್ (Common Nawab)
#ನೀಲಿ ನವಾಬ್ (Blue Nawab)
#ಕ್ಲಿಪ್ಪರ್ (Clipper)
#ಕಾಮನ್ ಬ್ಯಾರನ್ (Common Baron)

## ಸಂದರ್ಶನ ಸಮಯ ಮತ್ತು ದಿವಸಗಳು
ಪ್ರತಿ ಭಾನುವಾರ ೦೮.೩೦ ರಿಂದ ೧೨.೩೦

ಭೇಟಿಗೆ ಸೂಕ್ತ ತಿಂಗಳು: ಜೂನ್ ನಿಂದ ಡಿಸೆಂಬರ್.
## ಪಾರ್ಕ್ ನ ಮುಖ್ಯ ಉದ್ದೇಶ
* ಚಿಟ್ಟೆಗಳ ಬಗ್ಗೆ ಜಾಗೃತಿ ಮೂಡಿಸಲು ಮತ್ತು ಸಂದರ್ಶಕರಿಗೆ, ವಿಶೇಷವಾಗಿ ಮಕ್ಕಳಿಗೆ ಚಿಟ್ಟೆಗಳ ಬಗ್ಗೆ ಮಾಹಿತಿ ನೀಡಲು ಮತ್ತು ಪ್ರಕೃತಿಯಲ್ಲಿ ಅವುಗಳ ಪ್ರಾಮುಖ್ಯತೆಯನ್ನು ಅರ್ಥಮಾಡಿಸುವ ಸಲುವಾಗಿ.
* ಪಶ್ಚಿಮ ಘಟ್ಟದ ​​ಜೀವಗೋಳದ ಚಿಟ್ಟೆಗಳಿಗೆ ಸಂರಕ್ಷಿತ ವಾಸಸ್ಥಾನವನ್ನು ಒದಗಿಸಲು.
* ಚಿಟ್ಟೆಗಳ ಬಗ್ಗೆ ವೈಜ್ಞಾನಿಕ ಅಧ್ಯಯನ ಮತ್ತು ಸಂಶೋಧನೆ ಕೈಗೊಳ್ಳಲು.
* ಚಿಟ್ಟೆಗಳ ಸೌಂದರ್ಯವನ್ನು ನೋಡುವ ಮತ್ತು ಆನಂದಿಸುವ ಮೂಲಕ ಜನರಿಗೆ ಉನ್ನತಿಗೇರಿಸುವ ಅನುಭವವನ್ನು ಒದಗಿಸುವ ಸಲುವಾಗಿ.

## ಗ್ಯಾಲರಿ
 
File:Butterfly as found in Sammilan Shetty Butterfly Park.jpg|thumb|ಸಮ್ಮಿಲನ್ ಶೆಟ್ಟಿ ಚಿಟ್ಟೆ ಪಾರ್ಕ್ ನಲ್ಲಿ ಕಂಡು ಬಂದ ಒಂದು ಜಾತಿಯ ಚಿಟ್ಟೆ
File:Nector plants of Sammilan Shetty Butterfly park Belvai.jpg
File:Inaguration stone of Sammilan Shetty Butterfly Park.jpg
File:Sammilan Shetty Butterfly park banner in the Butterfly park.jpg
File:Clipper butterfly full wings.jpg
File:Nector plants in Sammilan Shetty Butterfly park.jpg
File:Common grass yellow in Sammilan Shetty Butterfly park Mangalore.jpg
File:Autumn Leaf Butterfly.jpg|thumb|ಆಟಮ್ ಲೀಫ್ ಬಟರ್ಫ್ಲೈ
File:Grey fancy butterfly found in the Sammilan Shetty Butterfly park.jpg|thumb|ಸಮ್ಮಿಲನ್ ಶೆಟ್ಟಿ ಬಟರ್ಫ್ಲೈ ಪಾರ್ಕ್ನಲ್ಲಿ ಕಂಡುಬಂದ ಗ್ರೇ ಫ್ಯಾನ್ಸಿ ಚಿಟ್ಟೆ 

## ಉಲ್ಲೇಖಗಳು
## ಬಾಹ್ಯ ಕೊಂಡಿ
#ಸಮ್ಮಿಲನ ಶೆಟ್ಟಿ ಚಿಟ್ಟೆ ಪಾರ್ಕ್
#ಚಿಟ್ಟೆಗಳ ಪಟ್ಟಿ 

ವರ್ಗ:ಚಿಟ್ಟೆಗಳು
ಡಿ.ಎನ್.ನಗರ್ ಮೆಟ್ರೋ ರೈಲ್ವೆ ನಿಲ್ದಾಣ

**ಡಿ.ಎನ್.ನಗರ್**,ಮುಂಬಯಿ ಮಹಾನಗರದ ಪಶ್ಚಿಮ ರೈಲ್ವೆ ಭಾಗದಲ್ಲಿರುವ ಅಂಧೇರಿ ಉಪನಗರದ ಒಂದು ಭಾಗವಾಗಿದೆ-ಇದು,ಮಹಾರಾಷ್ಟ್ರದ ಮುಂಬಯಿನಗರದ ಒಂದು ಅತಿದೊಡ್ಡ ಉಪನಗರಗಳಲ್ಲೊಂದಾಗಿದೆ. ದಾದಾ ಭಾಯಿ ನವರೋಜಿಯವರ ಹೆಸರಿನಲ್ಲಿ 'ಲೋಖಂಡ್ ವಾಲ ಕಾಂಪ್ಲೆಕ್ಸ್' ನಲ್ಲಿದೆ. ಸೆವೆನ್ ಬಂಗಲೋಸ್, ಮತ್ತು ಜುಹು ವಿಲೆಪಾರ್ಲೆ ಡೆವೆಲಪ್ಮೆಂಟ್ ಸ್ಕೀಮ್ (JVPD)ವಲಯದ ಇದಕ್ಕೆ ತೀರ ಸಮೀಪ. ೧೯೮೦ ರ ನಂತರ ಡಿ.ಎನ್.ನಗರ್ ವಿಶಾಲವಾಗ ತೊಡಗಿತು. ಡಿಎನ್ ನಗರದ ನಿವಾಸಿಗಳು ಹೆಚ್ಚಾಗಿ ಮದ್ಯವರ್ಗದ ಜನ. ಕೆಲವರು ಹೆಚ್ಚು ವರಮಾನದಾರರೂ ವಾಸಿಸುತ್ತಿದ್ದಾರೆ. ಡಿ.ಎನ್.ನಗರದ ಕೆಲವು ಪ್ರಮುಖ ವಿದ್ಯಾಸಂಸ್ಥೆಗಳು,ಮತ್ತಿತರ ಸಾರ್ವಜನಿಕ ಸಂಸ್ಥೆಗಳು :
# ಪ್ರಗತಿವಿದ್ಯಾಲಯ ಮಂದಿರ್, 
# ಭವನ್ಸ್ ಕಾಲೇಜ್,
# ಭವನ್ಸ್ ಎ.ಎಚ್. ಡಿಯ ಹೈಸ್ಕೂಲ್,
# ಭವನ್ಸ್ ಸರ್ದಾರ್ ಪಟೇಲ್ ಕಾಲೇಜ್ ಆಫ್ ಇಂಜಿನಿಯರಿಂಗ್,
# ಭವನ್ಸ.ಎಸ್.ಪಿ.ಜೈನ್ ಇನ್ಸ್ಟಿಟ್ಯೂಟ್ ಆಫ್ ಮ್ಯಾನೇಜ್ಮೆಂಟ್,
# ಎಸ್.ಸಿ.ಡಿ ಬರ್ಫಿವಾಲ ಹೈಸ್ಕೂಲ್ ಅಂಡ್ ವಾಲಿಯ ಕಾಲೇಜ್,
## ಮೆಟ್ರೋ ರಲ್ವೆಮಾರ್ಗ
ಮೆಟ್ರೋ ರಲ್ವೆ ಸಂಚಾರ ಶುರುವಾದ ಮೇಲೆ ಡಿ.ಎನ್.ನಗರ ಘಾಟ್ಕೋಪರ್-ಅಂಧೇರಿ ಮೆಟ್ರೊ ದಾರಿಯಲ್ಲಿ ಸ್ವಲ್ಪ ಎತ್ತರದಲ್ಲಿರುವ ಒಂದು ಪ್ರಮುಖ ನಿಲ್ದಾಣವಾಗಿದೆ. ಅದೇಹೆಸರಿನ ಜಾಗ,  ಇಂಡಿಯನ್ ಆಯಿಲ್ಸ್ ಕಾಲೋನಿಯ ಜಂಕ್ಷನ್ಸ್ ನಲ್ಲಿದೆ.
## ಉಲ್ಲೇಖಗಳು

ವರ್ಗ : ಫೋರ್ ಬಂಗಲೋಸ್ 
ವರ್ಗ : ಸೆವೆನ್ ಬಂಗಲೋಸ್
ಕಾವೇರಿ ಮೀನುಗಾರಿಕೆ ಶಿಬಿರ

ದಕ್ಷಿಣ ಕರ್ನಾಟಕದ ಅರಣ್ಯದ ಮಧ್ಯೆ ಗಂಭೀರವಾಗಿ ಹರಿಯುತ್ತಿರುವ ಕಾವೇರಿ ನದಿಯ ತೀರದಲ್ಲಿ ಕಾವೇರಿ ಮೀನುಗಾರಿಕೆ ಕ್ಯಾಂಪ್‌ ಇದೆ. ಪರಿಸರ ಪ್ರೇಮಿಗಳನ್ನು ಆಕರ್ಷಿಸುವ ತಾಣವಿದು. ದಿನನಿತ್ಯದ ಜಂಜಡದ ಮಧ್ಯೆ ಒಂದು ಉತ್ತಮ ರಹದಾರಿಯಿದು. ಸಾಹಸ, ಖುಷಿ, ಶಾಂತತೆ ಮತ್ತು ಸಾಂತ್ವನವನ್ನು ಇಲ್ಲಿ ಪ್ರವಾಸಿಗರಿಗೆ ಈ ತಾಣ ನೀಡುತ್ತದೆ.

ಮಂಡ್ಯ ಜಿಲ್ಲೆಯಲ್ಲಿರುವ ಈ ಪ್ರದೇಶ, ರಾಜಧಾನಿ ಬೆಂಗಳೂರಿನಿಂದ 100 ಕಿ.ಮೀ ದೂರದಲ್ಲಿ ಬೆಂಗಳೂರು-ಕೊಳ್ಳೇಗಾಲ ರಾಷ್ಟ್ರೀಯ ಹೆದ್ದಾರಿಯಲ್ಲಿದೆ. ಹಗಳೂರಿನಿಂದ ಮೀನುಗಾರಿಕೆ ಕ್ಯಾಂಪ್‌ಗೆ 23 ಕಿ.ಮೀ ದೂರ ಮತ್ತು ಈ ಕ್ಯಾಂಪನ್ನು ಕರ್ನಾಟಕ ಜಂಗಲ್‌ ಲಾಡ್ಜಸ್‌ ಮತ್ತು ರೆಸಾರ್ಟ್‌ನಿಂದ ನಿರ್ವಹಣೆ ಮಾಡಲ್ಪಡುತ್ತಿದೆ.

## ಮೂಲಾಂಶಗಳು
ಕಾವೇರಿ ಮೀನುಗಾರಿಕೆ ಕ್ಯಾಂಪ್‌ ಮೂರು ಕ್ಯಾಂಪ್‌ಗಳನ್ನು ಹೊಂದಿದೆ. ಅವುಗಳೆಂದರೆ; ಭೀಮೇಶ್ವರಿ, ಗಾಳಿಬೊರೆ ಮತ್ತು ದೊಡ್ಡಮಾಕಳಿ. ಭೀಮೇಶ್ವರಿ ಮತ್ತು ಗಾಳಿಬೊರೆ ಕ್ಯಾಂಪ್‌ಗಳು ಪ್ರವಾಸಿಗರಿಗಾಗಿ ತೆರೆದಿದೆ. ದೊಡ್ಡಮಾಕಳಿ ಮೀನುಗಾರಿಕೆ ಕ್ಯಾಂಪನ್ನು ಕಾರ್ಪೊರೇಟ್‌ ಶೈಲಿಯಲ್ಲಿ ಅಭಿವೃದ್ಧಿಪಡಿಸಲಾಗಿದೆ.

ಎಲ್ಲಾ ಮೂರೂ ಪ್ರದೇಶಗಳು ಮೂಲಭೂತವಾಗಿ ಮೀನುಗಾರಿಕೆ ಮತ್ತು ನಿಸರ್ಗ ಕ್ಯಾಂಪ್‌ಗಳಾಗಿವೆ. ಭೀಮೇಶ್ವರಿಯಿಂದ ಸುಮಾರು 16 ಕಿ.ಮೀ ದೂರದಲ್ಲಿ ಗಾಲಿಬೊರೆ ಕ್ಯಾಂಪ್‌ ಇದೆ. ದೊಡ್ಡಮಾಕಳಿಯಿಂದ ಸುಮಾರು 6 ಕಿ.ಮೀ ದೂರದಲ್ಲಿ ದೊಡ್ಡಮಾಕಳಿ ಕ್ಯಾಂಪ್‌ ಇದೆ. ಈ ಪ್ರದೇಶಗಳು ತುಂಬಾ ಹಳೆಯದು ಮತ್ತು ಒರಟಾಗಿದ್ದು, ನಗರದಿಂದ ಹೊರಗೆ ನಿಮ್ಮ ಸಮಯವನ್ನು ಖುಷಿಯಾಗಿಸುತ್ತದೆ.

ನೀವು ಎಲ್ಲಿಂದ ಬರುತ್ತೀರಿ ಎಂಬುದನ್ನು ಅವಲಂಬಿಸಿ ರಸ್ತೆ ಮಾರ್ಗ, ವಾಯು ಮಾರ್ಗ ಮತ್ತು ರೈಲು ಮಾರ್ಗದ ಮೂಲಕ ಈ ಕ್ಯಾಂಪ್‌ಗಳನ್ನು ತಲುಪಬಹುದು. ಸಮೀಪದಲ್ಲಿ ಬೆಂಗಳೂರು ಅಂತಾರಾಷ್ಟ್ರೀಯ ವಿಮಾನ ನಿಲ್ದಾಣವಿದೆ ಮತ್ತು ಸಮೀಪದ ರೈಲು ನಿಲ್ದಾನ ಮೈಸೂರಿನಲ್ಲಿದೆ. ನೀವು ಸ್ವಂತ ವಾಹನದಲ್ಲಿ ಪ್ರಯಾಣಿಸುವುದು ಉತ್ತಮ ಅನುಭವವನ್ನು ನೀಡುತ್ತದೆ.

ಕ್ಯಾಂಪ್‌ನಲ್ಲಿ ಗುಡಿಸಲು ಮತ್ತು ಟೆಂಟ್‌ಗಳ ಸೌಲಭ್ಯ ಇದೆ. ಹೊರಗಡೆಯಿಂದ ಈ ಸೌಲಭ್ಯಗಳು ಪುರಾತನ ಶೈಲಿಯಂತೆ ಕಾಣಿಸುತ್ತವೆ ಆದರೆ ಒಳಹೊಕ್ಕರೆ ಮಾತ್ರ ನಿಮ್ಮ ಮನೆಯಲ್ಲಿದ್ದಷ್ಟೇ ಹಾಯಾಗಿರಬಹುದು. ಗುಡಿಸಲು ಮತ್ತು ಟೆಂಟ್‌ಗಳನ್ನು ತುಂಬಾ ಚೊಕ್ಕಟವಾಗಿ ನಿರ್ವಹಿಸಲಾಗುತ್ತಿದೆ. ಗಾಳಿಬೋರೆ ಮತ್ತು ದೊಡ್ಡಮಾಕಳಿಯಲ್ಲಿ ವಿದ್ಯುದ್ದೀಪದ ವ್ಯವಸ್ಥೆಯಿರುವುದಿಲ್ಲ. ಬದಲಿಗೆ ಗಾಳಿ ದೀಪ ಮತ್ತು ಸೋಲಾರ್ ದೀಪಗಳ ಮೂಲಕ ಬೆಳಕಿನ ವ್ಯವಸ್ಥೆಯನ್ನು ಕಲ್ಪಿಸಲಾಗಿದೆ. ಮೀನುಗಾರಿಕೆ ಕ್ಯಾಂಪ್‌ಗೆ ಭೇಟಿಕೊಡುವ ಅತ್ಯುತ್ತಮ ಕಾಲವೆಂದರೆ ಡಿಸೆಂಬರಿನಿಂದ ಮಾರ್ಚ್ ಮಧ್ಯದ ಅವಧಿ.

## ಚಟುವಟಿಕೆಗಳು
ಮಶೀರ್ ಪ್ರಭೇದವನ್ನು ಹಿಡಿಯುವುದು ಇಲ್ಲಿನ ಮುಖ್ಯಚಟುವಟಿಕೆಯಾಗಿದ್ದು, ಇಂತಹ ಮೀನುಗಳು ಸಾಮಾನ್ಯವಾಗಿ ಜನಜಂಗುಳಿಯಲ್ಲಿ ಕಂಡುಬರುತ್ತದೆ. ಮೀನು ಸಂತತಿಯು ಅಳಿವಿನಂಚಿನಲ್ಲಿ ಇರುವುದರಿಂದ ಪ್ರವಾಸಿಗರು ಮೀನುಗಳನ್ನು ಹಿಡಿದು ನಂತರ ನೀರಿಗೆ ಬಿಡುವ ವಿಧಾನವನ್ನು ಉಪಯೋಗಿಸಲಾಗುತ್ತದೆ. ಮೀನುಗಳನ್ನು ಹಿಡಿದು ತಕ್ಷಣವೇ ಅವುಗಳನ್ನು ನೀರಿಗೆ ಬಿಡುವ ಮೂಲಕ ಪ್ರವಾಸಿಗರು ಸ್ಕೋರ್ ಗಳಿಸಬಹುದು.

ಕಯಾಕಿಂಗ್‌, ಚಾರಣ, ಹರಿಗೋಲು ಸವಾರಿ ಮತ್ತು ಗುಡ್ಡ ಪ್ರದೇಶದ ಬೈಕ್ ಸವಾರಿಯನ್ನು ಕೂಡಾ ಈ ಪ್ರದೇಶದಲ್ಲಿ ನೀವು ಮಾಡಬಹುದು. ಈ ಚಟುವಟಿಕೆಗಳೆಲ್ಲದರ ಜೊತೆಗೆ ಸುಮಾರು 95 ಹಕ್ಕಿಗಳು, ಮೊಸಳೆಗಳು ಮತ್ತು ಆಮೆಗಳ ಪ್ರಭೇದಗಳನ್ನು ಕೂಡಾ ನೀವು ನೋಡಬಹುದು. ನೀವು ಪ್ರವಾಸವನ್ನು ಇಷ್ಟಪಡುವ ಮನೋಭಾವದವರಾದರೆ ಈ ಪ್ರದೇಶ ಖಂಡಿತ ನಿಮಗೆ ಖುಷಿಯನ್ನು ನೀಡುತ್ತದೆ.

## ಉಲ್ಲೇಖಗಳು
ವರ್ಗ:ಮನೋರಂಜನೆ
ವರ್ಗ:ಪ್ರವಾಸಿ ತಾಣಗಳು
ಮಿಚ್ಛಾಮಿ ದುಕ್ಕಡಂ

ಮಿಚ್ಛಾಮಿ ದುಕ್ಕಡಂ-  ಇದು ಪುರಾತನ ಪ್ರಾಕೃತ ನುಡಿ.  ಇದರ ಶಬ್ದಶಃ  ಅನುವಾದ ಅರ್ಥ — "ಮಾಡಿದ ಎಲ್ಲಾ ದುಷ್ಟ  ಕೆಲಸಗಳು ಫಲ ನೀಡದಿರಲಿ".  ಇದನ್ನು  ಜೈನ ಸಮುದಾಯದ  ಪ್ರಮುಖ ಉತ್ಸವಗಳಲ್ಲೊಂದಾದ     ಎಂಟು ಅಥವಾ ಹತ್ತು ದಿನಗಳ  ಪರ್ಯೂಷಣ  ಹಬ್ಬದ ಕೊನೆಯ ದಿನ - ಸಂವತ್ಸರಿಯ ಸಂದರ್ಭದಲ್ಲಿ (ಅಥವಾ ದಶಲಕ್ಷಣದ ಮೊದಲ ದಿನ )   ವಿಶೇಷವಾಗಿ ಬಳಸಲಾಗುತ್ತದೆ.  ಈ ದಿನ, ಜೈನರು ತಾವು ಮಾಡಿದ ಅಪರಾಧಗಳನ್ನು ಕ್ಷಮಿಸುವಂತೆ ಸುವಂತೆ  ಪರಸ್ಪರರಲ್ಲಿ ವಿನಂತಿಮಾಡುತ್ತಾರೆ.  ಈ ನುಡಿಗಟ್ಟನ್ನು ದೈನಂದಿನ ಜೀವನದಲ್ಲಿ   ತಪ್ಪು ಮಾಡಿದಾಗ ಅಥವಾ    ತಪ್ಪು  ಮಾಡಿದ್ದನ್ನು ನೆನೆದುಕೊಂಡಾಗ    ಸಹ ಬಳಸಲಾಗುತ್ತದೆ.  ಅಜಾಗರೂಕತೆಯಿಂದ   ವ್ಯಕ್ತಿಯು ಮಾಡುವ ತಪ್ಪುಗಳಿಗಾಗಿ   ಮುಂಚಿತವಾಗಿ ಕ್ಷಮೆ ಕೇಳುವಾಗಲೂ  ಬಳಸಲಾಗುತ್ತದೆ.

ಆ ಸಂದರ್ಭದಲ್ಲಿ ಧಾರ್ಮಿಕ ಪದ್ಧತಿಯಾಗಿ ಕೂಡ ಜೈನರು ತಮ್ಮ ಸ್ನೇಹಿತರು ಮತ್ತು ಸಂಬಂಧಿಗಳನ್ನು ಎದಿರುಗೊಂಡಾಗ  "ಮಿಚ್ಛಾಮಿ ದುಕ್ಕಡಂ," ಎಂದು ಪರಸ್ಪರ  ಹೇಳುವ ಮೂಲಕ  ಅವರ ಕ್ಷಮೆ ಕೋರುವರು.   ಇದರ ಅರ್ಥ "ನಾನು  ತಮ್ಮಲ್ಲಿ  ತಿಳಿದೋ ಅಥವಾ ತಿಳಿಯದೆಯೋ ಯಾವುದೇ ರೀತಿಯಲ್ಲಿ, ಕಾಯಾ ವಾಚಾ ಮನಸಾ (ಚಿಂತನೆ, ಪದ ಅಥವಾ  ಕೃತಿಗಳ  ಮೂಲಕ )  ಅಪರಾಧ  ಮಾಡಿದ್ದಲ್ಲಿ   ನಾನು ನಿಮ್ಮ ಕ್ಷಮೆ" ಕೋರುತ್ತೇನೆ.   ಯಾವುದೇ ಖಾಸಗಿ ಜಗಳ ಅಥವಾ ವಿವಾದವನ್ನು  ಸಂವತ್ಸರಿಯ ನಂತರ ಮುಂದುವರೆಸುವುದಿಲ್ಲ,  ಮತ್ತು ಸಾಂಪ್ರದಾಯಿಕವಾಗಿ, ಸ್ನೇಹಿತರು ಮತ್ತು ಸಂಬಂಧಿಗಳಿಗೆ ಪತ್ರಗಳನ್ನು  ಕಳುಹಿಸಿ  ಮತ್ತು ದೂರವಾಣಿ ಕರೆಗಳನ್ನು ಮಾಡಿ  ಅವರ ಕ್ಷಮೆ ಕೇಳಲಾಗುತ್ತದೆ.

## ಮಿಚ್ಛಾಮಿ ದುಕ್ಕದಂ  ಪ್ರಾರ್ಥನೆ 
## ವ್ಯುತ್ಪತ್ತಿ 
ಈ ನುಡಿಗಟ್ಟು  ಐರ್ಯಪಥಿಕಿ* ಸೂತ್ರದಲ್ಲಿಯೂ ಸಹ  ಕಂಡು *ಬರುತ್ತದೆ.  ಇದು  ಪ್ರಾಕೃತ ಭಾಷೆ    ಈ ನುಡಿಗಟ್ಟಿನ 
ಸಂಸ್ಕೃತ ಛಾಯೆಯು *ಮಿಥ್ಯಾ ಮೇ ದುಷ್ಕೃತಾಂ*  ಎಂದು  ಆಗಿದೆ , 

## ಸಹ ನೋಡಿ 
* Kshamavaani
* Forgiveness in Jainism   Frome.Sanjesh jain &family

## ಉಲ್ಲೇಖಗಳು
ರಾಮಕೃಷ್ಣ ಆಶ್ರಮ, ಬೆಳಗಾವಿ

ಬೆಳಗಾವಿ ಪಟ್ಟಣದಿಂದ ಸುಮಾರು ೩ ರಿಂದ ೬ ಕಿಲೋಮೀಟರ್ ದೂರದಲ್ಲಿದೆ. ಇದು ೨೦೦೧ ಜನವರಿ ೨೩ರಂದು ಉದ್ಘಾಟನೆಗೊಂಡಿತು. 
## ಇತಿಹಾಸ
ಸ್ವಾಮಿ ವಿವೇಕಾನಂದರು ತಮ್ಮ ಪರಿವ್ರಾಜಕ ದಿನಗಳಲ್ಲಿ ಮಧ್ಯಪ್ರದೇಶ, ಗುಜರಾತ್, ರಾಜಸ್ಥಾನ, ಮಹಾರಾಷ್ಟ್ರ ಮುಂತಾದ ಹಲವು ಪ್ರದೇಶಗಳಿಗೆ ಭೇಡಿಯಿತ್ತು, ೧೮೯೨ರ ಅಕ್ಟೋಬರ್ ೧೫ರಂದು ಬೆಳಗಾವಿಗೆ ಕಾಲಿರಿಸಿದರು. ಆ ಸಮಯದಲ್ಲಿ ಸ್ವಾಮೀಜಿಯವರು ತಂಗಲು ಒಂದು ದಿನ ಶ್ರೀಯುತ ಭಾಟೆಯವರ ನಿವಾಸಕ್ಕೆ ಬಂದಿದ್ದರು. ಆಗ ಭಾಟೆಯವರು ತಮ್ಮ ಗೆಳೆಯ ಹರಿಪದ ಮಿತ್ರ ಅವರಿಗೆ ಸ್ವಾಮೀಜಿ ಅವರನ್ನು ಪರಿಚಯಿಸಿದರು. ಹರಿಪದ ಮಿತ್ರ ಅವರ ಮನೆಯಲ್ಲಿ ಸ್ವಾಮೀಜಿ ಅವರು ಒಂಭತ್ತು ದಿನಗಳ ಕಾಲ ವಾಸ್ತವ್ಯ ಹೂಡಿದ್ದರು. ಸ್ವಾಮಿ ವಿವೇಕಾನಂದರು ಪಾವನಗೊಳಿಸಿದ್ದ ಈ ಗೃಹದ ಮೇಲೆ ಆಸಕ್ತಿ ಹೊಂದಿದ್ದ ರಾಮಕೃಷ್ಣ ಮಠ ಮತ್ತು ಮಿಷನ್‍ನ ಆಡಳಿತ ಮಂಡಳಿಯು ಸ್ವಾಮೀಜಿ ಅವರು ತಂಗಿದ್ದ ಗೃಹವನ್ನು ತಮ್ಮ ಸ್ವಾಧೀನಕ್ಕೆ ತೆಗೆದುಕೊಳ್ಳುವ ಬಗ್ಗೆ ಆಲೋಚಿಸಿತ್ತು. ಹೀಗಾಗಿ ೨೦೦೦ ಜೂನ್ ೧ರಂದು ಆ ಗೃಹದ ಉಸ್ತುವಾರಿ ತೆಗೆದುಕೊಂಡಿತು. ಅಂದು ಪವಿತ್ರ ಫಲಹಾರಿಣಿ ಕಾಳೀಪೂಜೆಯೂ ನಡೆಯಿತು.  ಕಟ್ಟಡವನ್ನು ಸರಕಾರ ವಹಿಸಿಕೊಟ್ಟಾಗ ಅದು ವಾಸಕ್ಕೆ ಯೋಗ್ಯವಾಗಿರಲಿಲ್ಲ. ಸಂಪೂರ್ಣ ಶಿಥಿಲಾವಸ್ಥೆಯಲ್ಲಿದ್ದ ಕಟ್ಟಡವನ್ನು ನವೀಕರಣಗೊಳಿಸುವ ನಿರ್ಧಾರ ಕೈಗೊಂಡರು. ಸ್ವಾಮೀಜಿಯವರು ತಂಗಿದ್ದ ಕೊಠಡಿಯನ್ನು ಬಿಟ್ಟು ಬೇರೆಲ್ಲಾ ಭಾಗಗಳನ್ನು ಕೆಡವಿ ೬ ತಿಂಗಳಲ್ಲಿ ಜೀರ್ಣೋದ್ಧಾರವನ್ನು ಪೂರ್ಣಗೊಳಿಸಿದರು. 
## ಪ್ರಸ್ತುತ ಕೆಲಸಗಳು
ಪ್ರಸ್ತುತ ಆಶ್ರಮವು ಸಾರ್ವಜನಿಕರಿಗೆ, ವಿದ್ಯಾರ್ಥಿಗಳಿಗೆ ಅನೇಕ ಶಿಬಿರಗಳನ್ನು ನಡೆಸುತ್ತಿದೆ. ಪ್ರತಿನಿತ್ಯ ೧೦೦ ಬಡವಿದ್ಯಾರ್ಥಿಗಳಿಗೆ ಸಂಜೆ ಹಾಲು ಹಾಗು ತಿಂಡಿಯನ್ನು ಉಚಿತವಾಗಿ ನೀಡುತ್ತಿದೆ. ಸ್ವಾಮಿ ವಿವೇಕಾನಂದ ಕಂಪ್ಯೂಟರ್ ತರಬೇತಿ ಕೆಂದ್ರವನ್ನೂ ತೆರೆಯಲಾಗಿದೆ. ಇದಲ್ಲದೆ ಅಂಗವಿಕಲರಿಗೆ ಗಾಲಿ ಕುರ್ಚಿಗಳು, ತ್ರಿಚಕ್ರ ವಾಹನಗಳನ್ನು ಉಚಿತವಾಗಿ ನೀಡುವುದು ಹಾಗು ಬಡವರಿಗೆ ವಸ್ತ್ರದಾನ ಮುಂತಾದ ಮುಖ್ಯ ಕೆಲಸಗಳನ್ನು ಕೈಗೊಂಡಿದೆ.

## ಉಲ್ಲೇಖಗಳು
ವರ್ಗ:ಸಂಘ-ಸಂಸ್ಥೆಗಳು
ಯೋಗೇಶ್ವರ್ ದತ್

|nationality    = Indian
|birth_date     = 
|birth_place    = Bhainswal Kalan, Sonipat district, ಹರಿಯಾಣ
|death_date     =
|death_place    =
|residence      = ಹರಿಯಾಣ
|country        = ಭಾರತ
|sport          = Wrestling
|club           =
|medaltemplates=  
 
 
 
 
 
 
 

 
 
 

 
 
 

|show-medals    =
|height         = 
}}
*ಯೋಗೇಶ್ವರ್ ದತ್ (ಜನನ: 2ನವೆಂಬರ್ 1982) ಒಬ್ಬ ಭಾರತೀಯ ಫ್ರೀಸ್ಟೈಲ್ ಕುಸ್ತಿಪಟು. 2012 ಬೇಸಿಗೆ ಒಲಿಂಪಿಕ್ಸ್, ಅವರು 60 ಕೆಜಿ ವಿಭಾಗದಲ್ಲಿ ಕಂಚಿನ ಪದಕ ಗೆದ್ದಿದ್ದಾರೆ. ಕೊನೆಯಲ್ಲಿ ಃesiಞ ಏuಜuಞhov Wಂಆಂ ಬೆಸಿಕ್ ಕುಡುಕೊವ್ ನಡೆಸಿದ ಪರೀಕ್ಷೆಯಲ್ಲಿ ನಿಷೇಧಿತ ವಸ್ತು ಬಳಸಿದ್ದಾರೆ ಕಂಡುಬಂದ ನಂತರ ಅವರ ಪದಕವನ್ನು   ಬೆಳ್ಳಿ ಪದಕಕ್ಕೆ   [3] ಮೇಲ್ದರ್ಜೆಗೇರಿಸಲಾಯಿತು. ಆಗಸ್ಟ್ 2016, 31 ರ  ಅವರ ಟ್ವೀಟ್ ಮೂಲಕ ದತ್ ದೃಢಪಡಿಸಿದರು. [4] ಇವರಿಗೆ  2013ರಲ್ಲಿ ಪದ್ಮಶ್ರೀ ಪ್ರಶಸ್ತಿಯನ್ನು ಭಾರತ ಸರ್ಕಾರದಿಂದ ನೀಡಲಾಯಿತು.  ನೀಡಲಾಯಿತು..  2014 ರಲ್ಲಿ ಕಾಮನ್ವೆಲ್ತ್ ಗೇಮ್ಸ್ [5] ನಲ್ಲಿ  ಅವರು ಚಿನ್ನದ ಪದಕ ಗಳಿಸಿದರು.

## ಬೇಸಿಗೆ ಒಲಿಂಪಿಕ್ಸ್ 2012 ರಲ್ಲಿ ಬೆಳ್ಳಿ
*ಭಾರತದ ಪೈಲ್ವಾನ್‌ ಯೋಗೇಶ್ವರ್‌ ದತ್ ಅವರು 2012ರ ಲಂಡನ್‌ ಒಲಿಂಪಿಕ್ಸ್‌ನಲ್ಲಿ ಬೆಳ್ಳಿ ಪಡೆದ ಗೌರವಕ್ಕೆ ಪಾತ್ರರಾಗಿದ್ದಾರೆ.
*ಈ ಕೂಟದ ಪುರುಷರ 60 ಕೆ.ಜಿ. ಫ್ರೀಸ್ಟೈಲ್‌ನಲ್ಲಿ ಯೋಗೇಶ್ವರ್‌ ದತ್‌ ಕಂಚು ಗೆದ್ದಿದ್ದರು. ಆದರೆ  ಎರಡನೇ ಸ್ಥಾನಗಳಿಸಿದ್ದ  ರಷ್ಯಾದ ಪೈಲ್ವಾನ್‌ ಬೆಸಿಕ್‌  ಕುದುಕೊವ್‌ ಅವರು ಉದ್ದೀಪನಾ ಮದ್ದು ಸೇವಿಸಿದ್ದು ಸಾಬೀತಾಗಿರುವ ಕಾರಣ ಭಾರತದ ಕುಸ್ತಿಪಟುವಿಗೆ ಎರಡನೇ ಸ್ಥಾನಕ್ಕೆ ಬಡ್ತಿ ನೀಡಲು ಪರಿಗಣಿಸಲಾಗಿದೆ. ಇದರೊಂದಿಗೆ ಯೋಗೇಶ್ವರ್‌ ಅವರು ಸುಶೀಲ್‌ ಕುಮಾರ್‌ ಅವರ ಸಾಧನೆಯನ್ನು ಸರಿಗಟ್ಟಿದ್ದಾರೆ. ಇದೇ ಕೂಟದಲ್ಲಿ ಸುಶೀಲ್‌ ಕೂಡ ಬೆಳ್ಳಿ ಜಯಿಸಿದ್ದರು. ಲಂಡನ್‌ ಒಲಿಂಪಿಕ್ಸ್‌ನ ಪ್ರೀ ಕ್ವಾರ್ಟರ್‌ ಫೈನಲ್‌ನಲ್ಲಿ ಯೋಗೇಶ್ವರ್‌ ಅವರು ಕುದುಕೊವ್‌ ವಿರುದ್ಧ ಸೋಲು ಕಂಡಿದ್ದರು.
*ಆದರೆ ರಷ್ಯಾದ ಪೈಲ್ವಾನ್‌ ಫೈನಲ್‌ ಪ್ರವೇಶಿಸಿದ್ದರಿಂದ ಭಾರತದ ಕುಸ್ತಿಪಟುಗೆ ‘ರೆಪೆಚೇಜ್‌’ ಸುತ್ತಿನಲ್ಲಿ ಆಡುವ ಅವಕಾಶ ಸಿಕ್ಕಿತ್ತು. ಇದನ್ನು ಸದು ಪಯೋಗಪಡಿಸಿಕೊಂಡಿದ್ದ  ಯೋಗೇಶ್ವರ್ ಕಂಚಿಗೆ ಮುತ್ತಿಕ್ಕಿದ್ದರು. ನಾಲ್ಕು ಬಾರಿಯ ವಿಶ್ವ ಚಾಂಪಿಯನ್‌ ಮತ್ತು ಎರಡು ಬಾರಿ ಒಲಿಂಪಿಕ್ಸ್‌ನಲ್ಲಿ ಚಿನ್ನ ಗೆದ್ದಿದ್ದ ಕುದುಕೊವ್‌ ಅವರು 2013ರಲ್ಲಿ ನಡೆದ ಕಾರು ಅಪ ಘಾತದಲ್ಲಿ ನಿಧನ ರಾಗಿದ್ದರು. ಒಲಿಂಪಿಕ್ಸ್‌ ಬಳಿಕ ಅವರ ಮೂತ್ರದ ಮಾದರಿಯನ್ನು ಸಂಗ್ರಹಿಸಿದ್ದ ವಿಶ್ವ ಉದ್ದೀಪನಾ ಮದ್ದು ತಡೆ ಘಟಕ  (ವಾಡಾ) ಅದನ್ನು ಪರೀಕ್ಷೆಗೆ ಒಳಪಡಿಸಿತ್ತು. ಪರೀಕ್ಷೆಯ ವೇಳೆ ರಷ್ಯಾದ ಕುಸ್ತಿಪಟುವಿನ ಮೂತ್ರದ ಮಾದರಿಯಲ್ಲಿ ನಿಷೇಧಿತ ಉದ್ದೀಪನಾ ಮದ್ದಿನ ಅಂಶ ಪತ್ತೆಯಾಗಿತ್ತು. ಹೀಗಾಗಿ ಅವರು ಗೆದ್ದ ಪದಕವನ್ನು ಹಿಂದಕ್ಕೆ ಪಡೆಯಲಾಗಿದೆ.
*ಯುನೈಟೆಡ್‌ ವರ್ಲ್ಡ್‌ ರೆಸ್ಲಿಂಗ್‌ (ಯುಡಬ್ಲ್ಯುಡಬ್ಲ್ಯು) ಮತ್ತು ಅಂತರರಾಷ್ಟ್ರೀಯ ಒಲಿಂಪಿಕ್ಸ್‌ ಸಮಿತಿಯಿಂದ ಈ ಕುರಿತು ಅಂತಿಮ ಪ್ರಕಟಣೆ ಹೊರಬೀಳಬೇಕಿದೆ. ಈ ಸಂಬಂಧ ಯುನೈಟೆಡ್‌ ವರ್ಲ್ಡ್‌ ರೆಸ್ಲಿಂಗ್‌  (ಯುಡಬ್ಲ್ಯುಡಬ್ಲ್ಯು) ಭಾರತ ಕುಸ್ತಿ ಫೆಡರೇಷನ್‌ಗೆ (ಡಬ್ಲ್ಯುಎಫ್‌ಐ) ಲಿಖಿತ ಪತ್ರ ಬರೆದು ತಿಳಿಸಿದ ಮೇಲೆ ಯೋಗೇಶ್ವರ್‌್ ಬೆಳ್ಳಿ ಪಡೆಯುವುದು ಖಚಿತವಾಗಲಿದೆ.

## ಪ್ರಶಸ್ತಿ ಮತ್ತು ಕೊಡಿಗೆ
*2012  ರಾಜೀವ್ ಗಾಂಧಿ ಖೇಲ್ ರತ್ನ ಪ್ರಶಸ್ತಿ ;
*ಹರಿಯಾನಾ ಸರ್ಕಾರದಿಂದ 1 ಕೋಟಿ ರೂ ಕೊಡಿಗೆ;
*ರಾಜಸ್ಥಾನ ಸರ್ಕಾರದಿಂದ 50 ಲಕ್ಷ ರೂ.ಬಹುಮಾನ.

## ಪದಕ ಸಾಧನೆ
## ನೋಡಿ
*ಬೇಸಿಗೆ ಒಲಿಂಪಿಕ್ಸ್ 2012 ರಲ್ಲಿ ಭಾರತ
*೧೭ ನೇ ಏಷ್ಯನ್‌ ಕ್ರೀಡಾಕೂಟ ೨೦೧೪--
*ಎಂ.ಆರ್. ಪೂವಮ್ಮ 
*ವಿಕಾಸ್ ಗೌಡ

## ಪದಕ ಸಾಧನೆ
## ನೋಡಿ
*ಬೇಸಿಗೆ ಒಲಿಂಪಿಕ್ಸ್ 2012 ರಲ್ಲಿ ಭಾರತ
*೧೭ ನೇ ಏಷ್ಯನ್‌ ಕ್ರೀಡಾಕೂಟ ೨೦೧೪--
*ಎಂ.ಆರ್. ಪೂವಮ್ಮ 
*ವಿಕಾಸ್ ಗೌಡ

## ಉಲ್ಲೇಖಗಳು 
ವರ್ಗ:ಕ್ರೀಡೆ
ವರ್ಗ:ಕ್ರೀಡಾಪಟುಗಳು
ಗ್ರಾನೈಟ್

ಗ್ರಾನೈಟ್ - ಸಾಮಾನ್ಯವಾಗಿ ಎಲ್ಲೆಲ್ಲೂ ದೊರೆಯುವ ಅಗ್ನಿಶಿಲೆ, ನಮ್ಮ ಸುತ್ತಮುತ್ತ ಕಾಣುವ ಬಿಳುಪು ಅಥವಾ ಕೆಂಪು ಛಾಯೆಯ ಬಂಡೆಗಳಾಕಾರದಲ್ಲಿ ನೆಲದ ಮೇಲೆ ಎದ್ದು ನಿಂತಿರುವ ಕಲ್ಲು. ಇದರ ಚಪ್ಪಡಿಗಳನ್ನು ಎಬ್ಬಿಸುವುದಕ್ಕೆ ಬೆಂಕಿಯನ್ನು ಉಪಯೋಗಿಸುವುದರಿಂದ ಇದಕ್ಕೆ ಸುಟ್ಟುಗಲ್ಲು ಎಂಬ ಹೆಸರು ವಾಡಿಕೆಯಲ್ಲಿದೆ.
thumb|ಗ್ರಾನೈಟ್ ಶಿಲೆ
thumb|ಗ್ರಾನೈಟ್ ಶಿಲೆ- ಹತ್ತಿರದಿಂದ ನೋಡಿದಾಗ
 
## ರಚನೆ
ಈ ಬಗೆಯ ಕಲ್ಲು ಭೂಮಿಯ ಒಳಗೆ ಅತಿ ಉಷ್ಣದ ಫಲವಾಗಿ ರೂಪುಗೊಳ್ಳುವುದರಿಂದ ಹರಳು ಹರಳಾಗಿರುವುದು. ಸಾಮಾನ್ಯವಾಗಿ ಆರ್ಥೋಕ್ಲೇಸ್, ಪ್ಲೇಜಿಯೋಕ್ಲೇಸ್, ಕ್ವಾಟ್ರ್ಸ್, ಹಾರ್ನ್‍ಬ್ಲೆಂಡ್ ಮತ್ತು ಬಯೊಟೈಟ್ ಖನಿಜಗಳು. ಗ್ರಾನೈಟಿನಲ್ಲಿ ಮುಖ್ಯವಾಗಿ ಸೇರಿರುತ್ತದೆ. ಅದಕ್ಕೂ ಕಡಿಮೆ ಪ್ರಮಾಣದಲ್ಲಿ ಮ್ಯಾಗ್ನೆಟೈಟ್, ಅಪೆಟೈಟ್, ಗಾರ್ನೆಟ್‍ಗಳೂ ಇರಬಹುದು. ಕಪ್ಪು ಬಣ್ಣದ ಖನಿಜಗಳಾದ ಹಾರ್ನ್‍ಬ್ಲೆಂಡ್ ಬಯೋಟೈಟ್ (ಕರಿ ಅಭ್ರಕ) ಇವು ಹೆಚ್ಚಿದ್ದರೆ ಕಲ್ಲು ಕಪ್ಪು ಛಾಯೆ ಪಡೆಯುತ್ತದೆ. ಫೆಲ್ಡ್ಸ್‍ಪಾರ್ ಖನಿಜ ಕೆಂಪು ಬಣ್ಣದ್ದಾಗಿದ್ದರೆ ಕಲ್ಲಿಗೆ ಕೆಂಪು ಛಾಯೆ ಬರುವುದು. ರಾಮನಗರ ಬಳಿ ದೊರೆಯುವ ಗ್ರಾನೈಟ್ ಕಲ್ಲು ತಿಳಿ ಬೂದು ಬಣ್ಣದ್ದು.
## ವ್ಯುತ್ಪತ್ತಿ
ಗ್ರಾನೈಟ್ ಪದದ ಮೂಲ ಲ್ಯಾಟಿನ್ನಿನ ಗ್ರಾನಮ್. ಅಲ್ಲಿ ಇದರ ಅರ್ಥ ಕಣ. ಕಣಕಣ ಒಟ್ಟುಗೂಡಿ ಹರಳು ಹರಳುಗಳಾಗಿ ಕಲ್ಲು ರೂಪುಗೊಂಡಿರುವುದರಿಂದ ಈ ಕಲ್ಲಿಗೆ ಗ್ರಾನೈಟ್ ಎಂದು ಹೆಸರು ಬಂದಿದೆ. 
## ಉಪಯೋಗ
ಗ್ರಾನೈಟ್ ಅತ್ಯುತ್ತಮವಾದ ಕಟ್ಟಡ ಕಲ್ಲು. ಬಹುಕಾಲ ಬಾಳುವಂಥದ್ದು.
## ಕರ್ನಾಟಕದಲ್ಲಿ ಗ್ರಾನೈಟ್
ಗ್ರಾನೈಟ್ ಬೃಹದಾಕಾರದ ಶಿಲಾ ಸಮೂಹಗಳಾಗಿ ಕಂಗೊಳಿಸುತ್ತದೆ. ನಂದಿಬೆಟ್ಟ, ಸಾವನದುರ್ಗ, ಶಿವಗಂಗೆ ಚಾಮುಂಡಿ - ಈ ಬೆಟ್ಟಗಳಲ್ಲೆಲ್ಲ ಪೂರ್ತಿ ಗ್ರಾನೈಟಿನಿಂದ ರೂಪಿತವಾದವು. ಭೂಚರಿತ್ರೆಯ ಎಲ್ಲ ಕಾಲಗಳಲ್ಲಿಯೂ ಭೂಮಿಯ ಹೊರಪದರವನ್ನು ಭೇದಿಸಿ ಗ್ರಾನೈಟ್ ಹೊರಬಂದಿರುವುದು ಕಾಣುತ್ತದೆ. ಆದರೆ ವಿಶೇಷವಾಗಿ ಕಾಣುವುದು ಅತಿ ಪ್ರಾಚೀನವಾದ ಪ್ರೀಕೇಂಬ್ರಿಯನ್ ಯುಗದ ಶಿಲೆಗಳಲ್ಲಿ ಮಾತ್ರ. ಬೆಂಗಳೂರು ಸುತ್ತಮುತ್ತ ಕಾಣುವ ಗ್ರಾನೈಟ್ ಕಲ್ಲು ಸುಮಾರು ಮೂರು ಸಾವಿರ ಮಿಲಿಯನ್ ವರ್ಷಗಳಷ್ಟು ಹಳೆಯದು. ಕರ್ನಾಟಕ ರಾಜ್ಯದ ಬಹುಭಾಗ ಗ್ರಾನೈಟ್ ಸಂಬಂಧವಾದ ಶಿಲೆಗಳಿಂದ ಆವೃತವಾಗಿದೆ. ಈ ಕಲ್ಲನ್ನು ಕಟ್ಟಡಕ್ಕಾಗಿ ನಾನಾ ರೀತಿಯಲ್ಲಿ ಉಪಯೋಗಿಸುತ್ತಾರೆ. ಸೈಜುಕಲ್ಲಾಗಿ, ಚಪ್ಪಡಿಗಳಾಗಿ, ಕಲ್ಲುಕಂಬಗಳಾಗಿ, ಜಲ್ಲಿಯಾಗಿ ಇದರ ಉಪಯೋಗ ಉಂಟು.
 

## ಕರ್ನಾಟಕದಲ್ಲಿ ಗ್ರಾನೈಟ್‍ ರಚನೆಗಳು
ಸಾವಿರ ವರ್ಷ ಕಳೆದರೂ ಈಗಲೂ ಹೊಚ್ಚ ಹೊಸದಾಗಿ ಕಾಣಿಸುವ ಗೊಮ್ಮಟನ ಮಹಾಮೂರ್ತಿ ಗ್ರಾನೈಟ್ ಕಲ್ಲಿನಿಂದ ಕಡೆದದ್ದು. ಹಂಪೆಯ ದೇವಸ್ಥಾನಗಳು ಕಲಾಕೃತಿಗಳು ಗ್ರಾನೈಟ್‍ನಿಂದ ರೂಪಿತವಾದವು. ವಿಧಾನಸೌಧ ರಚಿತವಾಗಿರುವುದು ಮಲ್ಲಸಂದ್ರ ಮತ್ತು ದೊಡ್ಡ ಬಳ್ಳಾಪುರದ ಬಳಿ ದೊರೆಯುವ ಗ್ರಾನೈಟ್ ಕಲ್ಲಿನಿಂದ.

File:GraniteElephant.jpg|Life-size elephant and other creatures carved in granite, 7th–9th century A.D.; Mahabalipuram, India.
File:Square and compasses3.JPG|Polished red granite tombstone
File:St. Louis wharf cobbles 20090121 1.jpg|Granite was used for setts on the St. Louis riverfront and for the piers of the Eads Bridge (background)
File:Torres del Paine, Patagonia (2004).jpg|The granite peaks of the Torres del Paine in the Chilean Patagonia
File:Yosemite 20 bg 090404.jpg|Half Dome, Yosemite, a classic granite dome and popular rock climbing destination
File:Rixö granitbrott 4.jpg|Rixö red granite quarry in Lysekil, Sweden

ವರ್ಗ:ಖನಿಜಗಳು
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಚತುರ್ಮುಖ ಬಸದಿ, ಕಾರ್ಕಳ

ಕಾರ್ಕಳದಲ್ಲಿರುವ ಪುರಾತನ ಸ್ಮಾರಕಗಳಲ್ಲಿ ಚರ್ತುರ್ಮುಖ ಬಸದಿಯೂ ಒಂದು. ಜೈನ ಸಾಂತರ ಅರಸುವಂಶದ ಪಾಂಡ್ಯದೇವ ಮತ್ತು ಇಮ್ಮಡಿ ಭೈರವರಾಯರ ಆಡಳಿತದ ಅವಧಿಯಲ್ಲಿ ಈ ಜೈನ ಬಸದಿ ಕಟ್ಟಲ್ಪಟ್ಟಿತು. ಸಂಪೂರ್ಣವಾಗಿ ಕಲ್ಲಿನಿಂದ ಕಟ್ಟಿರುವುದು ಈ ಬಸದಿಯ ವಿಶೇಷತೆಯಾಗಿದೆ. ಚತುರ್ಮುಖ ಬಸದಿ ಕಾರ್ಕಳದ ೧೬ ನೇ ಶತಮಾನದ ಜೈನ ದೇವಾಲಯವಾಗಿದ್ದು, ಭತ್ತದ ಗದ್ದೆಗಳ ಮಧ್ಯದಲ್ಲಿ ಎತ್ತರದ ಮೈದಾನದಲ್ಲಿದೆ. ಕಾರ್ಕಳವು ಕರಾವಳಿ ಕರ್ನಾಟಕದ ಉಡುಪಿ ಜಿಲ್ಲೆಯ ಒಂದು ತಾಲ್ಲೂಕು ಪ್ರಧಾನ ಕಚೇರಿ ಮತ್ತು ಪಟ್ಟಣವಾಗಿದೆ. 
250px|thumb|left

## ಕಾರ್ಕಳ
ಕಾರ್ಕಳವು ಜೈನಕಾಶಿ ಎಂದೇ ಖ್ಯಾತಿ ಪಡೆದಿದ್ದು ಇಲ್ಲಿ ಜೈನಧರ್ಮೀಯರು ಸಾಕಷ್ಟು ಸಂಖ್ಯೆಯಲ್ಲಿದ್ದಾರೆ. ಸುಮಾರು ೧೮ ಜೈನ ಬಸದಿಗಳು ಕಾರ್ಕಳದಲ್ಲಿವೆ. ಅವುಗಳಲ್ಲಿ ಚತುರ್ಮುಖ ಬಸದಿಯು ತನ್ನ ವಾಸ್ತುಶಿಲ್ಪದ ಹಿರಿಮೆಯಿಂದಾಗಿ ಪ್ರಸಿದ್ಧಿ ಪಡೆದಿದೆ. ಕಾರ್ಕಳ ತಾಲೂಕಿನಲ್ಲಿ ಹಿಂದೂ - ಕ್ರೈಸ್ತ - ಮುಸಲ್ಮಾನ - ಜೈನ ಧರ್ಮಗಳು ಪಾಲಿಸಲ್ಪಡುತ್ತವೆ. ಕಾರ್ಕಳದ ಅನಂತಪದ್ಮನಾಭ ದೇವಸ್ಥಾನ, ಪಡುತಿರುಪತಿ ಎಂದೇ ಖ್ಯಾತವಾದ ವೆಂಕಟರಮಣ ದೇವಸ್ಥಾನ ಕಾರ್ಕಳ ಪೇಟೆಯ ಹಿಂದೂ ಧಾರ್ಮಿಕ ಕೇಂದ್ರಗಳಲ್ಲಿ ಪ್ರಮುಖವಾದವು. ಕಾರ್ಕಳದ ಅತ್ತೂರಿನ ಚರ್ಚ್ (ಇಗರ್ಜಿ) ಸುತ್ತಮುತ್ತಲಿನ ಜಿಲ್ಲೆಗಳಲ್ಲಿಯೇ ಕ್ರೈಸ್ತರಲ್ಲಿ ಪ್ರಸಿದ್ಧ ಧಾರ್ಮಿಕ ಕೇಂದ್ರವಾಗಿದೆ.

## ವಾಸ್ತುಶಿಲ್ಪ 
ಬಸದಿಯ ವಾಸ್ತುಶಿಲ್ಪವು ವಿಜಯನಗರ ಶೈಲಿಯನ್ನು ಹೋಲುತ್ತದೆ. ಬಸದಿಯು ಒಂದು ಗರ್ಭಗೃಹವನ್ನು ಹೊಂದಿದ್ದು, ಈ ಗರ್ಭಗೃಹವನ್ನು ನಾಲ್ಕು ದಿಕ್ಕುಗಳಿಂದಲೂ ಪ್ರವೇಶಿಸಲು, ನಾಲ್ಕು ದ್ವಾರಗಳನ್ನು ನಿರ್ಮಿಸಲಾಗಿದೆ. ಗರ್ಭಗೃಹದಲ್ಲಿ ನಾಲ್ಕು ದಿಕ್ಕುಗಳಲ್ಲಿ ಕಾಯೋತ್ಸರ್ಗ ಭಂಗಿಯಲ್ಲಿರುವ ಅರನಾಥ, ಮಲ್ಲಿನಾಥ ಮತ್ತು ಮುನಿಸುವೃತ ತೀರ್ಥಂಕರರ ಕರಿಕಲ್ಲಿನ ಮೂರ್ತಿಗಳನ್ನೂ ಹಾಗೂ ಪ್ರವೇಶದ ದಿಕ್ಕಿನಲ್ಲಿ ಪದ್ಮಾವತಿ ದೇವಿಯ ವಿಗ್ರಹವನ್ನು ಹೊಂದಿದೆ. ಈ ಬಸದಿಯಲ್ಲಿ ಒಳಗಡೆ ಹಾಗೂ ಹೊರಗಡೆ ಒಟ್ಟು ೧೦೮ ಕಂಬಗಳಿದ್ದು, ಪ್ರವೇಶ ದ್ವಾರದ ನಾಲ್ಕು ಬದಿಗಳಲ್ಲೂ ಶಿಲೆಯ ಕಂಬಗಳನ್ನು ಕಾಣಬಹುದು. ಈ ಕಂಬಗಳು ಸರಾಸರಿ ೧೮ ಅಡಿ ಎತ್ತರವಾಗಿವೆ. ಇತರ ಪುರಾತನ ದೇವಸ್ಥಾನಗಳಲ್ಲಿ ಕಾಣಸಿಗುವಂತೆ ಇಲ್ಲಿಯೂ ಕಂಬಗಳ ಮೇಲೆ ಶಿಲಾಕೃತಿ ಹಾಗೂ ಶಾಸನಗಳ ಕೆತ್ತನೆಗಳನ್ನು ಕಾಣಬಹುದು. ಕೆತ್ತನೆಗಳ ವಿಚಾರದಲ್ಲಿ ಚರ್ತುರ್ಮುಖ ಬಸದಿಯು ಸಾಧಾರಣವಾಗಿದ್ದರೂ, ಶಿಲಾ ವಾಸ್ತುಶಿಲ್ಪಕ್ಕೆ ಪ್ರಸಿದ್ಧವಾಗಿದೆ. ಇಲ್ಲಿನ ಪ್ರತಿಯೊಂದು ಕಂಬವೂ ಏಕಶಿಲಾ ಆಕೃತಿಗಳಾಗಿವೆ. ಚರ್ತುರ್ಮುಖ ಬಸದಿಯ ಚಾವಣಿಯ ಒಳಮೈ ಗ್ರೆನೈಟ್ ಕಲ್ಲಿನಿಂದ ನಿರ್ಮಿಸಲ್ಪಟ್ಟಿದೆ. ಬಸದಿಗೆ ಹೋಗುವ ದಾರಿ ೫೮ ಮೆಟ್ಟಿಲುಗಳನ್ನು ಹೊಂದಿದೆ. ಬಸದಿಯ ಗೋಡೆಗಳಲ್ಲಿ ದೇವತೆಗಳ ಕೆತ್ತನೆಗಳು ಮತ್ತು ಕಲ್ಲಿನ ಮುಚ್ಚಿಗೆಯಲ್ಲಿ ಚಿತ್ತಾರಗಳಿವೆ.
250px|thumb|right

## ಇತಿಹಾಸ 
ಚತುರ್ಮುಖ ಬಸದಿಯ ನಿರ್ಮಾಣ ೧೪೩೨ನೇ ಇಸವಿಯಲ್ಲಿ, ಸಾಂತರ ಅರಸುಮನೆತನಕ್ಕೆ ಸೇರಿದ ವೀರ ಪಾಂಡ್ಯದೇವನ ಆಡಳಿತದಡಿ ಪ್ರಾರಂಭವಾಗಿ, ೧೫೮೬ರಲ್ಲಿ ಇಮ್ಮಡಿ ಭೈರವ ರಾಜನ ಆಡಳಿತದಡಿ ಪೂರ್ಣಗೊಂಡಿತು.  ಕಾರ್ಕಳದ ಬಾಹುಬಲಿಯ ಏಕಶಿಲಾ ಮೂರ್ತಿಗೆ ಎದುರುಗೊಂಡು ಈ ಬಸದಿಯನ್ನು ನಿರ್ಮಿಸಲಾಗಿದೆ. ಬಸದಿಯಲ್ಲಿನ ಶಿಲಾಶಾಸನದಲ್ಲಿ ಬರೆದಿರುವಂತೆ, ಈ ಬಸದಿಯನ್ನು *ತ್ರಿಭುವನ ತಿಲಕ ಚೂಡಾಮಣಿ ಬಸದಿ* ಎಂದೂ *ರತ್ನತ್ರಯ ಧಾಮ* ಎಂದೂ ಕರೆಯಲಾಗುತ್ತದೆ 

ಭಾರತದ ಪುರಾತತ್ವ ಇಲಾಖೆಯು ದೇಶದ ಅತೀ ಪುರಾತನ ಹಾಗೂ ಸಂರಕ್ಷಿತ ಸ್ಮಾರಕಗಳಲ್ಲಿ ಚರ್ತುರ್ಮುಖ ಬಸದಿಯೂ ಒಂದು ಎಂದು ಗುರುತಿಸಿದೆ.

## ಮಾರ್ಗಸೂಚಿ 
200px|thumb|left

ಚತುರ್ಮುಖ ಬಸದಿ ಎಲ್ಲಾ ದಿನಗಳಲ್ಲಿ ಬೆಳಿಗ್ಗೆ ೧೦ ರಿಂದ ಮಧ್ಯಾಹ್ನ ೨ ರವರೆಗೆ ಮತ್ತು ಸಂಜೆ ೪ ರಿಂದ ೫.೩೦ ರವರೆಗೆ ತೆರೆದಿರುತ್ತದೆ. ಕಾರ್ಕಳ ತಾಲೂಕು ಮಂಗಳೂರು ಮಹಾನಗರದಿಂದ ೫೨ ಕಿಲೋಮೀಟರ್ ದೂರದಲ್ಲಿದ್ದು, ಉಡುಪಿಯಿಂದ ೩೮ ಕಿಲೋಮೀಟರ್ ದೂರದಲ್ಲಿದೆ. ಉಡುಪಿ ಹಾಗೂ ಮಂಗಳೂರಿನಲ್ಲಿ ರೈಲ್ವೆ ನಿಲ್ದಾಣವಿದ್ದು ಮತ್ತು ಮಂಗಳೂರಿನಲ್ಲಿ ಅಂತರರಾಷ್ಟ್ರೀಯ ವಿಮಾನ ನಿಲ್ದಾಣವಿದೆ. ಭಾರತದ ಇತರ ನಗರದಿಂದ ಅಥವಾ ವಿದೇಶದಿಂದ ವಿಮಾನದ ಮೂಲಕ ಮಂಗಳೂರಿಗೆ ಬಂದು ಅಲ್ಲಿಂದ ರಸ್ತೆ ಸಾರಿಗೆಯ ಮೂಲಕ ಕಾರ್ಕಳವನ್ನು ತಲುಪಬಹುದು. ಇನ್ನು ರಾಜ್ಯದ ಎಲ್ಲಾ ಪ್ರಮುಖ ನಗರಗಳೊಂದಿಗೆ ಕಾರ್ಕಳವು ಹೆದ್ದಾರಿಯ ಮೂಲಕ ಸಾರಿಗೆ ಸಂಪರ್ಕವನ್ನು ಹೊಂದಿದೆ.

## ಉಲ್ಲೇಖಗಳು 
ವರ್ಗ:ಉಡುಪಿ ಜಿಲ್ಲೆಯ ಪ್ರೇಕ್ಷಣೀಯ ಸ್ಥಳಗಳ ಕ್ಯೂಆರ್ ಕೋಡ್ ಯೋಜನೆ
ವರ್ಗ:ವಿಕಿ ಇ-ಲರ್ನಿಂಗ್‍ನಲ್ಲಿ ವಿಸ್ತರಿಸಿದ ಲೇಖನ
ಸೋಮಣ್ಣ ಹೊಂಗಳ್ಳಿ

ಮಂಗಳೂರು ವಿಶ್ವವಿದ್ಯಾನಿಲಯದ ಎಸ್.ವಿ.ಪಿ.ಕನ್ನಡ ಅಧ್ಯಯನ ಸಂಸ್ಥೆ ಮಂಗಳೂರು ವಿಶ್ವವಿದ್ಯಾನಿಲಯ (ಮಂಗಳ ಗಂಗೋತ್ರಿ)ಯಲ್ಲಿ ಕನ್ನಡ ಪ್ರಾಧ್ಯಾಪಕರಾಗಿ ಕಾರ್ಯನಿರ್ವಹಿಸುತ್ತಿದ್ದಾರೆ. ಮೈಸೂರು ವಿಶ್ವವಿದ್ಯಾನಿಲಯದಲ್ಲಿ 1989ರಲ್ಲಿ ಎಂ ಎ ಪದವಿ ಪಡೆದಿರುವ ಇವರು ಕುಂತಿಪೂಜೆ  ಎಂಬ ವಿಷಯದ ಬಗ್ಗೆ ಡಾ ಅಂಬಳಿಕೆ ಹಿರಿಯಣ್ಣನವರ ಮಾರ್ಗದರ್ಶನದಲ್ಲಿ ಸಂಶೋಧನೆ ನಡೆಸಿ 1995ರಲ್ಲಿ  ಡಾಕ್ಟರೇಟ್ ಪಡೆದುಕೊಂಡಿದ್ದಾರೆ. ಕಥೆಗಾರರಾಗಿ, ಜನಪದ ವಿದ್ವಾಂಸರಾಗಿ ಕಾರ್ಯನಿರ್ವಹಿಸಿದ ಇವರ ಆಸಕ್ತಿದಾಯಕ ಕ್ಷೇತ್ರ ಹಳೆಗನ್ನಡ, ಮಧ್ಯಕಾಲೀನ ಕನ್ನಡ ಸಾಹಿತ್ಯದ ಪ್ರಕಾರಗಳಾದ ವಚನಮತ್ತು  ರಗಳೆ.ಇವರು ಮಂಗಳೂರು ವಿಶ್ವವಿದ್ಯಾನಿಲಯದ ಘಟಕ ಕಾಲೇಜುಗಳಲ್ಲಿ ಒಂದಾದ ಮಡಿಕೇರಿಯ ಫೀಲ್ಡ್ ಮಾರ್ಷಲ್ ಕೆ ಎಂ ಕಾರ್ಯಪ್ಪ ಕಾಲೇಜುನಲ್ಲಿ ಸಹಾಯಕ ಪ್ರಾಧ್ಯಾಪಕರಾಗಿ ಉಪನ್ಯಾಸಕ ವೃತ್ತಿಯನ್ನು ಪ್ರಾರಂಭಿಸಿದರು.ನಂತರ ಸಹಪ್ರಾಧ್ಯಾಪಕರಾಗಿ ಬಡ್ತಿ ಹೊಂದಿ ಈಗ ಪ್ರಾಧ್ಯಾಪಕರಾಗಿ ಸೇವೆ ಸಲ್ಲಿಸುತ್ತಿದ್ದಾರೆ.
## ನಿರ್ವಹಿಸಿದ ಹುದ್ದೆಗಳು 
#ಮಹಾ ಕವಿ ರತ್ನಾಕರವರ್ಣಿ ಅಧ್ಯಯನ ಪೀಠದ ಸಂಯೋಜಕರು
#ಮಂಗಳೂರು ವಿಶ್ವವಿದ್ಯಾನಿಲಯದ ಕನ್ನಡ ಅಧ್ಯಯನ ಮಂಡಳಿಯ ಸದಸ್ಯ
#ಎಸ್.ವಿ.ಪಿ.ಕನ್ನಡ ಅಧ್ಯಯನ ಸಂಸ್ಥೆ ಮಂಗಳೂರು ವಿಶ್ವವಿದ್ಯಾನಿಲಯ (ಮಂಗಳ ಗಂಗೋತ್ರಿ) ವಿಭಾಗ ಮುಖ್ಯಸ್ಥರು.

## ಪ್ರಮುಖ ಕೃತಿಗಳು
#ಲಂಬಾಣಿ ಜನಪದ ಸಂಪ್ರದಾಯಗಳು
#ಕುಂತಿಪೂಜೆ ಒಂದು ಅಧ್ಯಯನ (ಪಿಎಚ್ ಡಿ ಮಹಾ ಪ್ರಬಂಧ)
#ಮೇಗಳಕೇರಿ(ಕಥಾ ಸಂಕಲನ)
#ಕ್ವಾರಿ(ಕಾದಂಬರಿ)
#ತಮಟೆ (ಕಥಾ ಸಂಕಲನ)
#ಲಂಬಾಣಿ ಜನಪದ ಕಥೆಗಳು (ಕಥಾ ಸಂಗ್ರಹ)
#ಕಾವೇರಿ ತೀರದಲ್ಲಿಕಾದಂಬರಿ)
#ಸಣ್ಣಕಥೆಗಳ ಇತಿಹಾಸ
#ತಮಿಳು ನಾಡು ದಲಿತ ಸಾಹಿತ್ಯ
#ಹೊಸಗನ್ನಡ ಸಾಹಿತ್ಯ ಪರಿಶೀಲನೆ
#ಅಕ್ಕಮಹಾದೇವಿ ವಚನದಲ್ಲಿ ಬಂಡಾಯ
#ಆಧುನಿಕ ಕನ್ನಡ ಕಾವ್ಯಗಳ ಪರಿಶೀಲನೆ
#ವ್ಯವಸಾಯ ಸಂಬಂಧಿ ಆಚರಣೆಗಳು
#ಬಾಗಲೋಡಿ ದೇವರಾಯ ಸಾಹಿತ್ಯ ವಾಚಿಕೆ
#ಕನ್ನಂಬಾಡಿ ಸುತ್ತಿನ ಜನಪದ ಕಥೆಗಳು
#ತೌಲನಿಕ ಸಾಹಿತ್ಯ- ಹರಿಹರ-ಚಾಮರಸ

## ಸಂಪಾದಿತ ಕೃತಿಗಳು 
## ಸಂಶೋಧನ ಕೃತಿಗಳು 
## ಉಲ್ಲೇಖಗಳು
ವರ್ಗ:ಜಾನಪದ ವಿದ್ವಾಂಸ
ವರ್ಗ:ಕತೆಗಾರ
ವರ್ಗ:ಜಾನಪದ
ಅಂಬರಪುರ

# ಅಂಬರಪುರ, ಚಿಕ್ಕನಾಯಕನಹಳ್ಳಿಚಿಕ್ಕನಾಯಕನಹಳ್ಳಿ ಚಿಕ್ಕನಾಯಕನಹಳ್ಳಿ - ತುಮಕೂರು ಜಿಲ್ಲೆಯ ಚಿಕ್ಕನಾಯಕನಹಳ್ಳಿ ತಾಲೂಕಿನಲ್ಲಿ ಒಂದು ಗ್ರಾಮವಾಗಿದೆ.
# ಅಂಬರಪುರ, ಗುಬ್ಬಿ - ಇದು ತುಮಕೂರು ಜಿಲ್ಲೆಯ ಗುಬ್ಬಿ ತಾಲೂಕಿನಲ್ಲಿ ಒಂದು ಗ್ರಾಮವಾಗಿದೆ.